ועדת הכספים, כנסת 25, פרוטוקול מספר 185, 2023-07-03 00:00

משה גפני: צהריים טובים

משה גפני:  אני ממשיך את ישיבת ועדת הכספים

משה גפני:  אני מקדם בברכה ואני מודה לשר האוצר בצלאל סמוטריץ'

משה גפני:  אני פניתי אליו ואני ביקשתי ממנו, היות ואנחנו מקיימים דיון על אחד הנושא החשובים בכלכלה הישראלית, זה שיעור הריבית על הלוואות לדיור, הריבית המשתלמת על ידי הבנקים

משה גפני:  אנחנו כבר קיימנו על זה מספר דיונים וגם הגשנו הצעות חוק

משה גפני:  הנושא הזה לא יורד מסדר היום

משה גפני:       המציאות היא שהריבית על המשכנתאות עולה באופן מתמיד, כל הזמן

משה גפני:  אנשים ומשפחות וזוגות צעירים שתכננו את הנושא הכלכלי שלהם וכל כמה זמן המחיר עולה והם היו צריכים לשלם 300 שקלים בחודש, פתאום הם קפצו ל-1,800 שקלים

משה גפני:  זו מציאות שהיא בלתי מתקבלת על הדעת

משה גפני:  ובמקביל, הבנקים שנותנים את המשכנתאות הם מפקידים אצלם כסף, יש חשבונות עו"ש והמציאות היא ששם הם לוקחים, משלמים מעט מאוד ואין שום קשר בין מה שהם לוקחים מהלקוחות לבין מה שהם נותנים ללקוחות

משה גפני:  ובינתיים מתברר שהבנקים מרוויחים הרבה מאוד כסף

משה גפני:  שאני מפרגן לכל אחד להרוויח הרבה כסף, אבל לא לקחת את זה מאנשים שמצבם הכלכלי הוא קשה מאוד

משה גפני:  והיות ושר האוצר בתוך העניין הזה, אני יודע את זה משיחות שהיו לי איתו בתקופה האחרונה, וגם ממה שהתפרסם, שהוא מדבר עם נגיד בנק ישראל ויש לו תוכניות

משה גפני:  ביקשתי ממנו אם הוא יכול, הבמה הכי עניינית בעניין הזה זה ועדת הכספים, שהוא גם היה בוועדת הכספים ואהב להיות חבר בה

משה גפני:  אז הוא נענה לבקשתי ומיד אמר שהוא מגיע

משה גפני:  אדוני שר האוצר, אני מודה לך שהסכמת

משה גפני:  הבמה לרשותך

בצלאל סמוטריץ': טוב, צהריים טובים אדוני יושב הראש

בצלאל סמוטריץ':  קודם כל, תודה רבה על ההזמנה

בצלאל סמוטריץ':  אני באמת אשמח לבוא לכאן בכל נושא שאתם חברי הכנסת יציבו

בצלאל סמוטריץ':  אני חושב בכלל כמי שהיה הרבה שנים בכנסת, אני חושב ששיתוף הפעולה והשיח בין הכנסת לממשלה הם חשובים והוועדות זה המקום הנכון לעשות את זה

בצלאל סמוטריץ':       אני רוצה להודות לך ולכל חברי הכנסת, קואליציה, אופוזיציה, שבאמת מציפים כל הזמן את סוגיית הכבדת הנטל המאוד קשה על האזרחים כתוצאה מן הריבית, אל מול ההתנהגות של הבנקים בהקשר הזה

בצלאל סמוטריץ':  ותכף אני אנסה לחלק את זה לשניים או שלושה וקטורים

בצלאל סמוטריץ':  אני רוצה מאוד להודות להרבה מאוד ארגוני חברה אזרחית שעסוקים בתחום הזה ונחלצים לסייע ולהציע רעיונות

בצלאל סמוטריץ':  מאוד להודות לאנשי משרד האוצר שנמצאים כאן הרבה בוועדה הזאת, אבל נמצאים עוד יותר מזה בדיוני עומק בתוך המשרד ואל מול השחקנים השונים

בצלאל סמוטריץ':  ובאמת עובדים קשה, כי כולנו מבינים את האתגר

בצלאל סמוטריץ':       עכשיו, יושב הראש, אתה מנהל את הדיון

בצלאל סמוטריץ':  אני פה עד 13:00 בעזרת השם, אני גם מתנצל על האיחור

בצלאל סמוטריץ':  אני, מה שאני מציע זה שאני באמת, אתן פתיח של כמה דקות ממש

בצלאל סמוטריץ':  ואני מאוד אשמח לשמוע את חברי הכנסת

בצלאל סמוטריץ':  אם יהיה זמן עכשיו להשיב, טוב

בצלאל סמוטריץ':  אני גם לא בטוח שאני אדע להשיב על הכול

בצלאל סמוטריץ':  נרשום את השאלות וההצעות והרעיונות והבקשות ונחזור עם תשובות בשלבים אחרים

בצלאל סמוטריץ':       אני אומר כך: יוקר המחיה הוא האתגר מספר אחד של משרד האוצר, ואני חושב, אגב, של הממשלה כולה

בצלאל סמוטריץ':  צריך אולי לפתוח דיון ביום הזה בתפילה וברכה להצלחתם של לוחמי צה"ל שנכנסו כידוע להילחם בטרור בג'נין

בצלאל סמוטריץ':  אנחנו מתפללים להצלחתם ושלומם, וכך גם מחזקים את ידי ראש הממשלה ושר הביטחון ומפקדי צה"ל ושירות הביטחון הכללי שמובילים את זה

בצלאל סמוטריץ':  וזה אירוע ביטחוני, אבל אחרי האירוע הביטחוני, הוא פירמידת מאסלו, כמובן התשתית הבסיסית ביותר של מחויבות של מדינה להגן על ביטחון של אזרחיה, זו סוגיית יוקר המחיה

בצלאל סמוטריץ':       וזו סוגיה שצריך לומר, יש פה התלכדות של שני וקטורים: וקטור אחד זה האינפלציה העולמית

בצלאל סמוטריץ':  בסוף מה זה אינפלציה? זה שחיקת ערך הכסף שמגולמת בעליות מחירים

בצלאל סמוטריץ':  וזה מן ביצה ותרנגולת, כן? האינפלציה מביאה לעליית מחירים ועליית מחירים היא זו שמחוללת את האינפלציה בעצמה

בצלאל סמוטריץ':  והאתגר הגדול כמובן זה לפרום את הקשר הגורדי הזה, לבלום את האינפלציה, לנסות להחזיר אותה חזרה לטווח הידע, לשמור על ערך הכסף שלנו וכתוצאה מזה להוזיל את יוקר המחיה

בצלאל סמוטריץ':  הבעיה הקשה שלנו, וצריך לומר את האמת, יחסית למדינות אחרות האינפלציה בישראל הייתה נמוכה יותר

בצלאל סמוטריץ':  הבעיה הקשה שאצלנו הווקטור הזה פוגש וקטור של יוקר מחיה מאוד גבוה הרבה מאוד שנים

בצלאל סמוטריץ':  יש המון נתוני מאקרו כלכלה טובים ב-20 שנים האחרונות

בצלאל סמוטריץ':  הצמיחה עולה והתל"ג עולה, ובאמת אלו נתונים פנטסטיים

בצלאל סמוטריץ':  אבל אנחנו במונחי כוח קנייה, מונחי PPP הרבה יותר יקרים ביחס כמעט לכל המדינות שאנחנו משווים את עצמנו אליהם, רוצים להשוות את עצמנו אליהם

בצלאל סמוטריץ':      זו תוצאה של הרבה דברים: חלקם עיוותים במבנה השוק, הריכוזיות, חסמי היבוא שבסוף מייצרים תחרות מאוד מאוד מינורית

בצלאל סמוטריץ':  אני עושה פה הנחה ללא מעט סקטורים שהם לא תחרותיים בכלל

בצלאל סמוטריץ':  אגב, אנחנו רואים את זה בכלכלה בצורה, אי אפשר להתווכח עם זה, סקטורים תחרותיים הם בפריון גבוה ובמחירים נמוכים

בצלאל סמוטריץ':  וסקטורים סטגנטיים הם תמיד יהיו בפריון נמוך ובמחירים גבוהים

בצלאל סמוטריץ':  עכשיו, תחרות כמובן מחייבת אותנו גם לחזק את היתרונות היחסיים של התעשייה הישראלית, זה ברור

בצלאל סמוטריץ':  זה נכון בחקלאות, זה נכון בתעשייה

בצלאל סמוטריץ':  אנחנו חייבים לדעת למצוא את היתרונות היחסיים של הכלכלה הישראלית, בהם להשקיע, בהם לסייע לשוק הפרטי לעשות את שלו

בצלאל סמוטריץ':  פחות ופחות, בצורה של יחסי מגן או רגולציות מגן כאלה שבסוף התוצאה שלהן זה עליית מחירים מאוד מאוד גבוהה

בצלאל סמוטריץ':       יש גם ניתוחי מאקרו כלכלה מאוד עמוקים שמסבירים את זה

בצלאל סמוטריץ':  אני לא רוצה כרגע להאריך בזה

בצלאל סמוטריץ':  אבל למשל העובדה שאנחנו, הרי כל משק בית בשנים הראשונות הרי צובר את ההון ואז יש לו פחות להוציא

בצלאל סמוטריץ':  אחרי שהוא צובר את ההון, יש לו גם יותר מזה

בצלאל סמוטריץ':  אז גם בסוף מדינת ישראל היא יחסית מדינה צעירה, היא צוברת את ההון

בצלאל סמוטריץ':  הון זה תשתיות, זה המון המון אלמנטים לצמיחה

בצלאל סמוטריץ':  אנחנו בשנים שבהן אנחנו משקיעים המון וצוברים את ההון

בצלאל סמוטריץ':  ויחסית למדינות הרבה יותר ותיקות שכבר צברו הון קודם, יש להן היום הון שמניב תשואה

בצלאל סמוטריץ':  והתשואה הזאת אחר כך מתגלגלת גם לאזרחים

בצלאל סמוטריץ':       אני אומר לכם קודם כל באחריות, אני לא רוצה להישאר ברמת כותרת

בצלאל סמוטריץ':  זה האתגר מספר אחד שלנו, אנחנו הולכים לחולל בו שינויים דרמטיים

בצלאל סמוטריץ':  חלקם לא יהיו קלים

בצלאל סמוטריץ':  עשינו כמה מהם בחוק ההסדרים הנוכחי, שאלות שנוגעות לתחרות, לריכוזיות

בצלאל סמוטריץ':  פחות ופחות קרטלים שיכולים לתאם ביניהם, לווסת כמויות ולשלוט במחירים

בצלאל סמוטריץ':  זה נכון - - -, זה נכון בהגנת הצומח, זה נכון בעוד כל מיני סקטורים

בצלאל סמוטריץ':  אנחנו עושים את זה עכשיו, הכרזנו על זה, העברנו את זה כבר בוועדת שרים ויוקר המחיה ופורסם תסקיר, כן? מה שטוב לאירופה טוב כאן

בצלאל סמוטריץ':  זה אומר פתיחה מוחלטת של ייבוא

בצלאל סמוטריץ':  מדבקה בעברית וזהו

בצלאל סמוטריץ':  אין יותר, בסדר? לא צריך עכשיו ללכת בשוחות של משרד הבריאות ובשוחות של מכון התקנים ובשוחות של אני יודע איזה עוד רגולטורים יש

בצלאל סמוטריץ':  בצורה מאוד מאוד קטגורית

בצלאל סמוטריץ':  הדבר הזה יאפשר פתיחה מאוד מאסיבית של יבוא

בצלאל סמוטריץ':  ולהערכתנו לדבר הזה יש פוטנציאל גדול מאוד של הוזלת מחירים

בצלאל סמוטריץ':       אנחנו עובדים היום להוזיל את התשומות

בצלאל סמוטריץ':  צריך להבין, אחת הסיבות שמדינת ישראל מאוד יקרה זה כי ההון כאן מאוד יקר, גם ההון האנושי וגם ההון הקפיטלי

בצלאל סמוטריץ':  בסוף הנדל"ן פה יקר, המכונות פה יקרות, תשומות הייצור כאן יקרות

בצלאל סמוטריץ':  אז יש דברים שאנחנו תמיד נהיה יותר יקרים ממדינות אחרות שיכולות להיות זולות יותר

בצלאל סמוטריץ':  מיד בטורקיה כוח האדם יהיה זול יותר

בצלאל סמוטריץ':  הרי האתגר שלנו זה פעם אחת, כמו שאמרתי, למצוא את המקומות שבהם יש לנו יתרון יחסי ולמרות עלויות ההון הגדולות שלנו אנחנו יודעים להיות תחרותיים במונחים בין לאומיים ולהיות יעילים בפריון

בצלאל סמוטריץ':       הדבר השני, לנסות להוזיל תשומות ייצור

בצלאל סמוטריץ':  אנחנו עובדים עכשיו אל מול משרד החקלאות, סוגיות של עובדים זרים, גם באגרות, גם בקיזוזים נכונים יותר של הוצאות

בצלאל סמוטריץ':  עכשיו, אחרי החקלאות זה ילך גם לענפים אחרים

בצלאל סמוטריץ':  אם היום מותר לקזז X, אני לא זוכר באיזה סכום, על הדיור והמזון, וכל מה שנותנים לעובדים הזרים

בצלאל סמוטריץ':  זה כבר לא ריאלי, זה לא תוקף במשך הרבה מאוד שנים

בצלאל סמוטריץ':  אין ספק שזה צריך לעלות

בצלאל סמוטריץ':  אנחנו בשיח על זה עכשיו עם משרד העבודה

בצלאל סמוטריץ':  אנחנו רוצים להוזיל את התשומות בכלכלה הישראלית, אבל, אגב, כן להשקיע הרבה מאוד השקעות הון כדי לאפשר לאנשים להתייעל ולהיכנס למו"פ, לחדשנות, למשל בחקלאות אנחנו משקיעים עכשיו בארבע שנים שני מיליארד שקלים

בצלאל סמוטריץ':  אנחנו עושים עכשיו drill down כדי לוודא שהדבר הזה יושקע במקומות הנכונים

בצלאל סמוטריץ':  אבל הרעיון הוא לתת כלים לחקלאים ולחקלאות להשתכלל, להשתפר, להכניס עכשיו הרבה מאוד חדשנות

בצלאל סמוטריץ':  חממות בקרת אקלים

בצלאל סמוטריץ':  יש המון המון דרכים להעלות את הפריון בחקלאות

בצלאל סמוטריץ':      צריך לזכור, אני אומר חקלאות, כי זה עולה עכשיו לכותרות בכל מיני היבטים, כמו חלב שהתעסקנו איתו בימים האחרונים

בצלאל סמוטריץ':  אבל אם אנחנו מגדלים היום, אני ממש נותן את זה כדוגמה, שמונה או תשעה טון עגבנייה בדונם, אפשר בחממות בקרת אקלים להוציא גם 60

בצלאל סמוטריץ':  וזה משמעותי מאוד

בצלאל סמוטריץ':  אנחנו כמדינה ניתן את השקעות ההון האלה ונסייע, אבל בסוף אנחנו צריכים לייצר הרבה יותר

בצלאל סמוטריץ':  20 שנה התוצרת החקלאית במדינת ישראל סטטית

בצלאל סמוטריץ':  אנחנו מייצרים אותה כמות

בצלאל סמוטריץ':  אם תסתכלו על הגרף של גידול כמות האוכלוסייה ב-20 השנים האלה, והתוצאה היא שאזרחי ישראל צורכים 30% פחות פירות וירקות

בצלאל סמוטריץ':  לא נכון, לא בריא, לא טוב

בצלאל סמוטריץ':  וכמובן, בשוק רגיל של היצע וביקוש אנחנו משלמים הרבה יותר, המחירים הרבה יותר יקרים

בצלאל סמוטריץ':       למה נתתי את כל ההקדמה הזאת? כי בסופו של דבר, הפתרון האמיתי גם לסוגיית הבנקים הוא אותו פתרון – תחרות

בצלאל סמוטריץ':  תכף נדבר על מה אנחנו עושים עכשיו, כי אי אפשר לחכות עד שתתפתח תחרות משוכללת וזה אירוע שאני אגיד עליו כמה מילים, כי גם הוא חשוב

בצלאל סמוטריץ':  אבל יש צעדים שאנחנו צריכים לעשות בצורה המיידית

בצלאל סמוטריץ':  כי בסוף אנשים נאנקים היום

בצלאל סמוטריץ':  הם לא יחכו לזה שאנחנו נבטיח להם שבעוד שנתיים תהיה תחרות

בצלאל סמוטריץ':  אבל חשוב לי לומר את זה, כי בסופו של דבר המערכת הבנקאית בישראל היא אחת המערכות הריכוזיות ביותר בעולם

בצלאל סמוטריץ':  בעולם

בצלאל סמוטריץ':  והדבר הזה בא לידי ביטוי בהיקף השירותים שאנחנו מקבלים מהבנקים, זאת אומרת בכמות האשראי

בצלאל סמוטריץ':  סתם, ברמת השירות

בצלאל סמוטריץ':  הייתי בצרפת, בכנס של מועצת השרים של ה-OECD

בצלאל סמוטריץ':  אז היו לי בשולי גם מפגשים עם כל מיני אנשי עסקים, משקיעים בישראל

בצלאל סמוטריץ':  הם אומרים אין אח ורע לויה דולורוזה שהבנקים הישראלים מעבירים אותם

בצלאל סמוטריץ':  לא בצרפת ולא באף מקום אחר

בצלאל סמוטריץ':  אז ההיקף והטיב של השירות שאנחנו מקבלים והעלות של השירות, שהיא מאוד מאוד יקרה

בצלאל סמוטריץ':  בין אם אנחנו מדברים על גובה האשראי שאנחנו משלמים

בצלאל סמוטריץ':  זה יכול להיות על חריגות בבנק, על האוברדרפט, בעו"ש

בצלאל סמוטריץ':  זה יכול להיות על אשראי לסוגיו השונים

בצלאל סמוטריץ':  מאשראי עסקי לכל מטרה ועד כמובן אשראי לדיור של משכנתה

בצלאל סמוטריץ':  זה יכול להיות לגבי התמסורת

בצלאל סמוטריץ':  דהיינו היחס, כן? בין אותה, בין הריבית שהבנקים גובים מאתנו לבין הריבית שהם נותנים לנו על הפיקדונות או על העו"ש

בצלאל סמוטריץ':  בסוף המפתח הוא תחרות

בצלאל סמוטריץ':       עכשיו תראו, מדינת ישראל בשנים האחרונות עשתה הרבה מאוד צעדים לכיוון של תחרות במערכת הבנקאית

בצלאל סמוטריץ':  גם אנחנו עכשיו עם חוק הפידבק שהעברנו, ה-PSD שהעברנו בחוק ההסדרים האחרון

בצלאל סמוטריץ':  אגב, ראיתם, זה עבד מיד

בצלאל סמוטריץ':  מיד פייבוקס אמרה אני נותנת ריבית

בצלאל סמוטריץ':  מיד באו הבנקים, מיד בא בנק אחד ואמר אחוז, בא בנק אחר ואמר 2%, בא הבנק הראשון ואמר אני משווה

בצלאל סמוטריץ':  אבל, ופה אני רוצה להגיד משהו לאזרחי ישראל

בצלאל סמוטריץ':  מה שמונע היום תחרות, זאת אומרת, יש כבר בנקים חדשים דיגיטליים ופישטנו מאוד את הרגולציה ואנחנו בשיח הזה כל הזמן עם בנק ישראל ועם המפקח כדי לפשט עוד יותר ולהוריד חסמי כניסה ולאפשר גם לבנקים וגם לשחקנים אחרים בתחום הפינטק להיכנס כאן למדינת ישראל

בצלאל סמוטריץ':  אני באופן אישי בשיח, עכשיו למשל, עם שני גופים כאלה בין לאומיים

בצלאל סמוטריץ':  ולנסות להכניס אותם פה לישראל ולעזור להם לעבור את המסלול הרגולטורי בצורה חלקה

בצלאל סמוטריץ':       מה שמקשה עלינו היום הכי הרבה לייצר תחרות זו המודעות הציבורית

בצלאל סמוטריץ':  ופה, אגב, כל חברי הכנסת יכולים

בצלאל סמוטריץ':  אתם יודעים מה? אם אנחנו נעשה עכשיו קמפיין משותף, קואליציה אופוזיציה, ברשתות החברתיות שלנו, בראיונות שלנו בתקשורת

בצלאל סמוטריץ':  אנחנו רואים דביקות מאוד גדולה של הלקוחות אל הבנקים

בצלאל סמוטריץ':  עכשיו, זה טבעי

בצלאל סמוטריץ':  נכון? סבא שלי היה בבנק X, אבא שלי בבנק X, כשהייתי בן 16 פתחתי חשבון בבנק X ואני שם

בצלאל סמוטריץ':  ולא משנה כמה עמלות אני משלם ולא משנה כמה ריביות אני משלם

בצלאל סמוטריץ':  אני אומר לכם שאם אנחנו נצליח לייצר את שינוי המודעות הציבורי הזה זה יחולל שינוי דרמטי

בצלאל סמוטריץ':  עכשיו, אתם תראו שזה פתאום יגרום גם לחכ"אות, גם לחברות כרטיסי האשראי, במקום ללכת ולרקש על ידי הגופים המוסדיים בשביל אני לא יודע מה, ללכת להפוך לבנקים

בצלאל סמוטריץ':       יש מהלך למשל שרצינו לקדם בחוק ההסדרים ולא הצלחנו, ואני מקווה שנצליח להביא אותו מהר

בצלאל סמוטריץ':  הלוואי, בשיתוף פעולה קואליציה אופוזיציה

בצלאל סמוטריץ':  לתת את הייעוץ הפנסיוני לבנקים, לא רק פיזי, אלא גם פרונטלי, לא רק פרונטלי אלא גם דיגיטלי

בצלאל סמוטריץ':  שעובר לעשות את זה העולם היום

בצלאל סמוטריץ':  כשכל המטרה שלנו זה לחזק את הבנקים הקטנים

בצלאל סמוטריץ':  לאפשר להם לקחת יותר נתחי שוק, יותר לקוחות

בצלאל סמוטריץ':  עכשיו, כשיש תחרות, ושוב, רואים את זה בכל העולם ורואים את זה בכל הסקטורים האחרים בכלכלה הישראלית

בצלאל סמוטריץ':  מה שמאפשר לבנקים לנהוג בחזירות היום ולקחת לעצמם את הזמן בתמסורת

בצלאל סמוטריץ':  אתה יודע, הרי מאיפה הבנקים עשו את הכסף הגדול? בסופו של דבר הם מגיעים, הם מגיעים לזה שהריבית על הפיקדונות מגיעה גם ל-4

בצלאל סמוטריץ': 5, מקבילה לריבית בנק ישראל

בצלאל סמוטריץ':  אז נשאר להם המרווח

בצלאל סמוטריץ':  אגב, אנחנו לא רואים שהם מגדילים עוד את המרווח באחוזים

בצלאל סמוטריץ':  אבל את הריבית שהם לוקחים מאתנו הם מקבלים מיד

בצלאל סמוטריץ':  בשנייה שבנק ישראל העלה את הריבית הם מקבלים מיד את הריבית שהם הולכים עלינו

בצלאל סמוטריץ':  עד שהם מגלגלים את זה, זה לוקח חודשיים, שלושה, ארבעה, חמישה

בצלאל סמוטריץ':  אנחנו רואים שבעסקים התמסורת יותר מהירה, עסקים גדולים באופן טבעי יש להם יכולת מיקוח, יש תחרות יותר גדולה

בצלאל סמוטריץ':  גם בתוך המערכת הבנקאית וגם אל מול גופים חוץ בנקאיים

בצלאל סמוטריץ':  וכשזה מגיע למשקי הבית פתאום אז התמסורת פשוט לוקחת כמה חודשים

בצלאל סמוטריץ':  ובכמה חודשים האלה הבנקים עשו 22 נדמה לי או 25 מיליארד שקלים רווח ב-2022

בצלאל סמוטריץ':  כשמסתכלים על יחס תשואה להון ומשווים את זה, אז בארצות הברית זה 10%, באירופה זה 8%

בצלאל סמוטריץ':  אצלנו הם הגיעו לכמה? 17% נדמה לי? 16%?      זה פשוט, אני לא רוצה עכשיו, נניח בארצות הברית התמסורת היא כאילו איטית, אבל בגלל שבארצות הברית אין כמעט מרכיבי פריים

בצלאל סמוטריץ':  הריבית בארצות הברית היא קבועה ולכן הרגע שבו היא משתנה נכנס הרבה יותר מאוחר

בצלאל סמוטריץ':  זה לא שבשנייה שהנגיד שם, מעלה את הריבית, אז באותו רגע הריבית

בצלאל סמוטריץ':  כיוון שאצלנו יש מרכיבי פריים מאוד מאוד גבוהים, אז השרשור של החלטות הנגיד אל הריביות שאנחנו משלמים הוא מאוד מהיר

בצלאל סמוטריץ':  והתמסורת, יש להם את כל הזמן שבעולם ובזמן הזה הם עושים גוזרים עלינו קופון שמן

בצלאל סמוטריץ':       עכשיו, שוב, חשוב לי לומר את הנקודה הזאת

בצלאל סמוטריץ':  אני חושב שהמערכת, אני אגיד לכם יותר מזה

בצלאל סמוטריץ':  כשאני נכנסתי לתפקיד, אז באו אליי עם כל מיני רעיונות לעוד כמה רפורמות בבנקים

בצלאל סמוטריץ':  אמרתי חברים, בואו, אני לא רוצה להיות פופוליסט

בצלאל סמוטריץ':  נעשו שורה משמעותית מאוד של צעדים בתחום הבנקאות בישראל בשנים האחרונות

בצלאל סמוטריץ':  בואו נטמיע את זה

בצלאל סמוטריץ':  אגב, יש דברים שלוקחים יותר מידי בזמן: הבנקאות בקליק, הבנקאות הפתוחה

בצלאל סמוטריץ':  אירועים מורכבים טכנולוגית, אבל הם לוקחים הרבה יותר מידי זמן

בצלאל סמוטריץ':  אני, אגב, חתמתי, לצערי

בצלאל סמוטריץ':  אני אומר את זה לצערי, לאחרונה, על דחייה של שלושה חודשים נוספת בבנקאות הפתוחה, אבל הודעתי לבנק ישראל שלושה חודשים וזהו

בצלאל סמוטריץ':  לא יהיה יותר

בצלאל סמוטריץ':  נדמה לי שנשאר שם עוד חודש או חודש וחצי

בצלאל סמוטריץ':  לא יהיה יותר דחייה

בצלאל סמוטריץ':  עכשיו, זה בסדר, הבנקים, לו אני הבנקים, אם אתה צריך לתקן אותי, תקן

בצלאל סמוטריץ':  לא? לו אני בנק אני גורר רגליים

בצלאל סמוטריץ':  עד שאני מקים את המערכת, עד שאני פותח את כל הסקטורים של המידה שאני צריך להעביר

בצלאל סמוטריץ':  ואני מסביר שזה מורכב

בצלאל סמוטריץ':  בוודאי, כי בנקאות פתוחה תעזור לאנשים לעבור הרבה יותר מהר בין הבנקים וכתוצאה מזה לייצר תחרות

בצלאל סמוטריץ':       אני אומר לכם באחריות, כשתהיה תחרות - - -     

משה גפני: בינתיים לא מאשרים חוקים שלנו

בצלאל סמוטריץ': איזה חוקים? או, רגע, לא

בצלאל סמוטריץ':  עוד רגע

משה גפני: אני רוצה אבל לאפשר לחברי הוועדה

בצלאל סמוטריץ': אז הנה, אני ממש, אני כן רוצה לדבר על המיידי

בצלאל סמוטריץ':  היה חשוב לי להדגיש את זה, ואני גם חושב שאנחנו יכולים להירתם כולנו

בצלאל סמוטריץ':  בסוף זה 120 נבחרי ציבור שייתנו עכשיו בליץ על הדבר הזה, לאורך זמן

בצלאל סמוטריץ':  הדבר הזה יכול לייצר שינוי מאוד מאוד משמעותי בהרגלים שלנו כצרכנים וממילא אחר כך בהתנגדות של הבנקים

בצלאל סמוטריץ':       עכשיו תראו, בטווח המיידי

בצלאל סמוטריץ':  יש בעיניי מה כן ומה לא

בצלאל סמוטריץ':  אני אומר בצורה חד משמעית: ההתנהגות של הבנקים בלתי מתקבלת על הדעת

בצלאל סמוטריץ':  הטיפול של הפיקוח על הבנקים ברשות המפקח הקודם, שעשה גם הרבה מאוד דברים טובים, אבל בהקשר הזה רחוק מלהשביע רצון

בצלאל סמוטריץ':  אני אמרתי את זה בפגישה עם הנגיד לנגיד ולמפקח החדש

בצלאל סמוטריץ':  וזו הזדמנות טובה לאחל לו בהצלחה

בצלאל סמוטריץ':  זה מעט מידי, מאוחר מידי, לאט מידי ופחות מידי נחוש

בצלאל סמוטריץ':  וזו הסיבה שיש לי גם פגישה נוספת השבוע עם הפיקוח על הבנקים

בצלאל סמוטריץ':  כיוון שאני רוצה ללוות את זה עכשיו ברמה שבועית ולוודא שהלחץ וההנחיות של הפיקוח על הבנקים יהיה הרבה הרבה יותר דרמטי ממה שהוא נעשה היום

בצלאל סמוטריץ':      שוב, אני מאוד מקפיד על העצמאות של בנק ישראל ולא מתערב לה, אבל גם הוא מבין

בצלאל סמוטריץ':  גם בנק ישראל היום מבין שהוא צריך לפעול בצורה הרבה הרבה יותר נחושה אל מול הבנקים

בצלאל סמוטריץ':  ואני חושב שלבנקים בעצמם יש שורה שלמה של פתרונות

בצלאל סמוטריץ':  זה לא רק לתת יותר ריבית על פיקדונות ועל עו"ש

בצלאל סמוטריץ':  אגב, זה חשוב, אבל אני אומר לך הרב גפני, פחות חשוב

בצלאל סמוטריץ':  כי בסוף זה למי שיש לו, אז יהיה לו קצת יותר

בצלאל סמוטריץ':  אבל בעיקר לטפל בריביות למי שאין לו

בצלאל סמוטריץ':  זה נכון במשכנתאות, אז אפשר להקפיא ריביות, אפשר לתת גרייס, אפשר לתת פריסה יותר ארוכה

בצלאל סמוטריץ':  אגב, חלק מהדברים הבנקים עושים

בצלאל סמוטריץ':  אני רק טוען שעושים לא מספיק

בצלאל סמוטריץ':  זה אומר לכתום ריביות בעו"ש

בצלאל סמוטריץ':  אז למשל עכשיו הבנק, יש שני בנקים הרי שהורידו כבר בעו"ש, אבל הם הורידו אחוז אחד

בצלאל סמוטריץ':  2% במדרגה הנמוכה, 1% במדרגה הגבוהה

בצלאל סמוטריץ':  ביקשתי לקבל נתונים

בצלאל סמוטריץ':  אני מעריך באופן טבעי שעיקר הכסף נמצא במדרגה הגבוהה

בצלאל סמוטריץ':  אז שם הורידו רק אחוז

בצלאל סמוטריץ':  אבל כן, לדרוש מהבנקים לצמצם

בצלאל סמוטריץ':       יש דברים שאנחנו כממשלה עושים

בצלאל סמוטריץ':  בין אם זה להגדיל את ההכנסה הפנויה ולעזור לאנשים לעבור את התקופה הקשה הזאת

בצלאל סמוטריץ':  זה נכון בנקודות זיכוי

בצלאל סמוטריץ':  ושוב, תודה ליושב הראש ותודה לכל חברי הוועדה שסייעו לנו להעביר את הדבר הזה

בצלאל סמוטריץ':  נדמה לי, אם אני צודק, פה אחד אני חושב, קואליציה אופוזיציה

בצלאל סמוטריץ':  גם את הארכת הוראת השעה 6 עד 12

בצלאל סמוטריץ':  גם את ההגדלה של 12 עד 18

בצלאל סמוטריץ':  גם את מה שנמצא בתוך הלידה עד 3

משה גפני: קואליציה אופוזיציה

בצלאל סמוטריץ': לא היה קואליציה אופוזיציה?     

ינון אזולאי: היה, היה

בצלאל סמוטריץ': כן, אמרתי

בצלאל סמוטריץ':  קואליציה אופוזיציה

בצלאל סמוטריץ':  ואנחנו מנסים להגדיל כתוצאה מזה את ההכנסה הפנויה של אזרחי ישראל

בצלאל סמוטריץ':  הגדלנו את מענק העבודה, מס הכנסה שלילי

בצלאל סמוטריץ':  שוב, כדי להגדיל את ההכנסה הפנויה ולעזור לאנשים להתמודד

בצלאל סמוטריץ':  אנחנו בוחנים, כבר אמרתי את זה, מנגנון מיסוי לרווחי היתר של הבנקים

בצלאל סמוטריץ':  כאשר המטרה היא פעם אחת לשלול את האינסנטיב לייצר את רווחי היתר המוגזמים האלה ובעיקר לגלגל את זה חזרה לציבור

בצלאל סמוטריץ':       עכשיו, פה אני כן רוצה לומר, יושב הראש, איפה הבעיה שלי

בצלאל סמוטריץ':  ולכן אני לא רוצה כרגע להיכנס יותר מידי לפרטים, כי אנחנו בעבודה מאוד מעמיקה בתוך המשרד ובשיח מול בנק ישראל

בצלאל סמוטריץ':  אנחנו מחפשים את המודל שיהיה בו מקסימום תועלת, מינימום נזק

בצלאל סמוטריץ':  הרי מה החשש שלי? אנחנו יכולים למשל למסות ולקבל תוצאה שבה הבנקים מצמצים עוד את היקף האשראי ללווים יחסית מסוכנים, ששם הריבית היא גבוהה

בצלאל סמוטריץ':  אם למשל, כמו שיש הצעת החוק כזאת, אנחנו נחייב מרווח מסוים בין הריבית על האשראי לריבית הפיקדונות, התוצאה יכולה להיות - - -     

נעמה לזימי: הצעה מעולה

בצלאל סמוטריץ': אז אני חושב שלא

בצלאל סמוטריץ':  כיוון שהתוצאה יכולה להיות שאנחנו פשוט נקבל פחות אשראי

בצלאל סמוטריץ':  הבנקים לא ירצו לייצר מרווח גדול אז הם יגידו אין בעיה

בצלאל סמוטריץ':  הרי צריך לזכור, הבנקים עכשיו אין להם מוטיבציה לתת אשראי

בצלאל סמוטריץ':  אין להם מוטיבציית לתת אשראי

בצלאל סמוטריץ':  אין בעיית נזילות, הם לא צריכים את זה

בצלאל סמוטריץ':  הם מרוויחים המון גם בלי זה

בצלאל סמוטריץ':  ולכן אני לא רוצה לייצר מצב שבו הבנקים יגידו אין בעיה, יש לווה שהריבית שלו היא 10%, יש לווה שהריבית שלו היא 8%, כי פרופיל הסיכון שלו ופרמיית הסיכון שלי יותר נמוכה

בצלאל סמוטריץ':  אני לא נותן עכשיו בכלל, לא מתעסק עם הלווים שהריבית שלהם היא 10%

בצלאל סמוטריץ':  כי אז אני מגדיל לעצמי את הממוצע ריבית שאני לוקח על האשראי, אז יחייבו אותי לתת יותר על הפיקדונות

בצלאל סמוטריץ':  אני זורק אותם לאשראי החוץ בנקאי, שאו קיים או לא קיים

בצלאל סמוטריץ':  ואם הוא קיים הוא לא ייקח 10% או 12%, הוא ייקח 16%

בצלאל סמוטריץ':  והתוצאה תהיה הרבה פחות אשראי לאלו שהכי צריכים את האשראי

בצלאל סמוטריץ':  זו דוגמה

בצלאל סמוטריץ':       עכשיו, זה נכון במודל מיסוי, זה נכון במודלים אחרים

בצלאל סמוטריץ':  אנחנו צריכים לחפש את, עכשיו, אני אומר, אני לא רוצה לפרט, אני חושב שאנחנו מוצאים נוסחה כזאת

בצלאל סמוטריץ':  אנחנו מאוד קרובים לנוסחה, ואני מקווה לגמור את השיח הזה, שוב, אצלנו ואל מול בנק ישראל ואז בשמחה כמובן נבוא גם לדון בזה פה, לשתף פה ולדייק פה ולטייב פה

בצלאל סמוטריץ':  אבל אני מחפש את הנוסחה שבה יהיה לנו מקסימום רווח ונוכל להחזיר כסף לציבור

בצלאל סמוטריץ':  אני, אגב, אומר גם, המיסוי של הבנקים לא ילך סתם לאוצר המדינה

בצלאל סמוטריץ':  אנחנו נייעד סכום מקביל, אתה יודע שאנחנו הרי לא אוהבים לייצר כריכה

בצלאל סמוטריץ':  זה לא שבחוק אנחנו נכתוב שהמס מיועד למשהו בחברה

בצלאל סמוטריץ':  נעריך את הסכום שאנחנו הולכים בדבר הזה ונייעד אותו לתוכניות סיוע בדיוק לקהלי היעד

בצלאל סמוטריץ':  אגב, אני בשיחה האחרונה - - -     

משה גפני: לווי המשכנתאות

בצלאל סמוטריץ': - - - עם הנגיד, אני אומר לך שמה שעיקר השיחה עם הנגיד וכל הצוות המקצועי שלו בשבוע שעבר, הייתה לנתח את האזורים שהכי מתקשים, בסדר? ושם לראות איך אנחנו בונים להם את המענה המדויק

בצלאל סמוטריץ':  אני חושב שזה המקום שבו אנחנו צריכים, אנשים שצריכים את העזרה שלנו מאשר אנשים אחרים

בצלאל סמוטריץ':  ובעיקר שכשנטפל במקומות האלה אנחנו לא מתדלקים את האינפלציה

בצלאל סמוטריץ':  וגם זה צריך לדעת

בצלאל סמוטריץ':  יכולתי עכשיו להגיד 'חברים, כל מי שלקח משכנתה, יאללה, המדינה משלמת לכם את כל הריבית'

בצלאל סמוטריץ':  אבל צריך לדעת, עם כל הכאב שבדבר, זו המטרה של הריבית

בצלאל סמוטריץ':  לייעל את השוק, להקשות על כולנו, לגרום לכולנו לצרוך פחות

בצלאל סמוטריץ':  אדם משלם יותר משכנתה, ריבית על המשכנתה, יש לו פחות כסף לצריכה, אז הוא מדכא את השוק

בצלאל סמוטריץ':  אפשר לאהוב את זה, לא לאהוב את זה

בצלאל סמוטריץ':  זאת השיטה של הכלכלה המערבית

בצלאל סמוטריץ':       עכשיו, אם אני אפעל בניגוד לזה, אם המדיניות הפיסקלית שלנו תסתור את המדיניות המוניטרית התוצאה תהיה אנחנו ננטרל אחד את השני, הנגיד רק יצטרך לעלות עוד ועוד את הריבית

בצלאל סמוטריץ':  אז לכן אנחנו מחפשים את הכלים הכי מדויקים, הכי מדויקים שייתנו מענה לאוכלוסיות שזקוקות למענה הזה ולא יתדלקו לנו את האינפלציה, אלא אנחנו חייבים שילוב ידיים בעניין הזה יחד עם הנגיד כדי הכי מהר

משה גפני: כמה זמן עד שתמצאו?     

בצלאל סמוטריץ': עכשיו תראו, אמרתי, הייתה לנו ישיבה שבוע שעבר

בצלאל סמוטריץ':  הנגיד יושב עם הבנקים השבוע וחוזר אליי, אמור לחזור בסוף השבוע הזה

בצלאל סמוטריץ':  אגב, יש עוד איזה ארבעה חמישה מכשירים שאנחנו בודקים

בצלאל סמוטריץ':  למשל קרנות כספיות

בצלאל סמוטריץ':  אתם מכירים את זה? זאת חלופה אלטרנטיבית

בצלאל סמוטריץ':  זה כדי לפתור את בעיית התמסורת

בצלאל סמוטריץ':  יש הרבה בעיות רגולטוריות

בצלאל סמוטריץ':  אנחנו רוצים מאוד מהר לייצר מסלול מהיר של קרנות כספיות, לא מוגבל בסכום

בצלאל סמוטריץ':  קרנות כספיות הרי זה אפיק סולידי, מאוד קרוב לפיקדונות על הבנקים, אבל הוא נותן הרבה יותר

בצלאל סמוטריץ':  בא שחקן גדול, מייצר כוח מיקוח מול הבנקים ומוכר לנו בעמלה מסוימת

בצלאל סמוטריץ':       אז יש קרנות כספיות ואנחנו בודקים עכשיו מכרז לפיקדון ברירת מחדל שכל הבנקים יהיו חייבים להציע אותו

בצלאל סמוטריץ':  אבל עוד פעם, זה באזורים של לייצר תמסורת יותר נכונה

בצלאל סמוטריץ':  אני אומר לך יושב הראש, אני חושב שמה שכואב לך ולחברי הכנסת וגם לי זה יותר הצורך, ופה זה גרייסים, זה ספיגת ריבית שהבנקים יספגו בעצמם חלק מן המרווח

בצלאל סמוטריץ':  זה פריסה לתקופה יותר ארוכה ובקצה גם סיוע שלנו כממשלה באזורים שנדע לבודד אותם ולבזר

משה גפני: תודה

משה גפני:  תודה רבה

משה גפני:  בבקשה, אורית פרקש ואחרי זה אלי דלל

אורית פרקש הכהן: קודם כל, תודה רבה לך יושב הראש, תודה רבה לך שר האוצר שבאמת אתה מגיע לכאן אישית בנושא החשוב הזה

אורית פרקש הכהן:  ואני רוצה לספר לך סיפור

אורית פרקש הכהן:  בחודש ינואר התחילה לפעול ועדת הכספים בכנסת הזו

אורית פרקש הכהן:  אני חושבת שאחד הדיונים ממש הראשונים שיושב ראש הוועדה, חבר הכנסת גפני נעתר לבקשה שלנו חברי הכנסת כולנו לקיים, היה בנושא שאתה מדבר עליו

אורית פרקש הכהן:  בנושא שראינו שמתחילה סדרה של העלאות ריבית

אורית פרקש הכהן:  עוד לא היינו אפילו בהעלאת הריבית העשירית, כמו שאתה יודע

אורית פרקש הכהן:  האירוע התחיל

אורית פרקש הכהן:  בינואר הגיע לכאן המפקח על הבנקים, הגיעו לכאן כל גורמי המקצוע

אורית פרקש הכהן:  ובעצם הסתכלו עלינו ואמרו 'על מה אתם מדברים? אין בעיה'

אורית פרקש הכהן:  יש המפקח על הבנקים, ביקשנו ממנו נתונים מבעוד מועד, כן? על גלגול הריבית, על הקצב שלה לפי סוגי לקוחות בבנקים והוא אמר 'הכול בסדר, כי בממוצע הכול בסדר'

אורית פרקש הכהן:  כי זה בממוצע כמו בחו"ל, אני לא יודעת מה היו התשובות שלו

אורית פרקש הכהן:  ולשאלות הפרטניות הוא בכלל הגיע בלי נתונים

אורית פרקש הכהן:  ועל זה נאמר, אתה יודע, בממוצע, כשהראש שלך במקפיא והרגליים שלך במדורה, בממוצע נעים לך

אורית פרקש הכהן:       עכשיו, בעצם זה היה בינואר

אורית פרקש הכהן:  רק בחודש יוני, חודש יוני, זה באמצע יוני, בעצם נגיד בנק ישראל בפעם הראשונה הודיע שיש בעיה ואמר ש-500 מיליארד שקלים מתוך 1

אורית פרקש הכהן: 4 טריליון שקלים שוכבים בחשבונות בלי שום ערך, בלי שום דבר

אורית פרקש הכהן:  באותה סביבה יצאה רשות התחרות בפעם הראשונה ובעצם הודיעה 'אתם צודקים, חברי הכנסת, יש כאן בעיה

אורית פרקש הכהן:  לפי הנתונים שלנו הבנקים הם קבוצת ריכוז'

אורית פרקש הכהן:  כי צריך באמת שבע שנים כדי להבין שהבנקים היא קבוצת ריכוז במדינת ישראל

אורית פרקש הכהן:  למצוא את המכשיר הכול כך חדשני הזה ולהבין שהם קבוצת ריכוז

אורית פרקש הכהן:  ולא רק זה, הם הודיעו לנו שזו בדיקה כמובן מאוד חשובה, את הנזק לציבור הלקוחות כימתו ב-4 מיליארד שקלים

אורית פרקש הכהן:  כלומר, 4 מיליארד שקלים, רשות התחרות ב-12

אורית פרקש הכהן: 6, אני אעביר לך את הבדיקה שלהם, בעצם הם אמרו הבנקים אתם לא סתם התלוננתם

אורית פרקש הכהן:  הבנקים לקחו את הזמן בלהעביר את הריביות ללקוחות

אורית פרקש הכהן:  ולא רק שהם לקחו את הזמן, הם קיפחו סוגי לקוחות מסוימים מוחלשים ביותר

אורית פרקש הכהן:  את משקי הבית ואת העסקים הקטנים והזעירים

אורית פרקש הכהן:  וגם גם כימתו לנו את הנזק הזה לציבור בכיס שלו ב-4 מיליארד שקלים ריבית, שבמקום לתת לציבור הזה, ופה זה באמת הצד של לתת, הבנקים השאירו את זה אצלם כרווחים

אורית פרקש הכהן:       למה אני מספרת לך את הסיפור הזה? כי בדיון הראשון שעשינו בחודש ינואר, שאני בעצם הצגתי נתונים למפקח על הבנקים והוא אמר שהכול בסדר בממוצע, אמרו לי נציגי בנק ישראל 'אבל אנחנו שולחים ברושורים ללקוחות'

אורית פרקש הכהן:  מה שאתה שומע

אורית פרקש הכהן:  ברושורים ללקוחות מבחינתנו זה מספיק, אפרופו הצעתך לפרסומות

אורית פרקש הכהן:  בהצעת החוק שאני קידמתי ביחד פה עם חברי הוועדה ובגיבוי מלא של יושב הראש ואוהד טל וינון אזולאי וכל חברי הוועדה פה, בעצם מה הצעתי למפקח על הבנקים? אמרתי לו קבל סמכות מפורשת

אורית פרקש הכהן:  שאתה תהיה רשאי לדון בנושא הזה, בנושא ריביות החובה אדוני השר, שהיום הן כבר ברמה של שוק אפור, ובעוד נושאים

אורית פרקש הכהן:  ואתה תקבע כללים

אורית פרקש הכהן:  לא נתערב בעצמאות שלך, לא חס וחלילה נפגע בעצמאותו של בנק ישראל

אורית פרקש הכהן:  אבל אתה תשב על המדוכה ותחליט איך אתה תעשה את זה

אורית פרקש הכהן:       בנק ישראל עמד על הרגליים האחוריות וסירב לקבל סמכות, אדוני השר

אורית פרקש הכהן:  יש לו סמכות גם היום, אבל הוא לא עושה

אורית פרקש הכהן:  הוא לא מטפל ספציפית בנושא הזה

אורית פרקש הכהן:  יש לו כובע כללי של לדאוג לטובת הצרכנים, אבל כמו שאתה יודע, השריר הזה, השריר הזה אצל נגיד בנק ישראל מאוד לא מאומן

אורית פרקש הכהן:  כי אני מספרת לך סיפור שהתחיל בינואר ועד עכשיו בעצם לא נעשה כלום

אורית פרקש הכהן:  מהרגע שהתחילו יוזמות חקיקה פתאום הזדרז הנגיד וקרא לבנקים ואמר להם תעשו ככה ואמר להם תעשו ככה

אורית פרקש הכהן:       בסוף תראה, אני רוצה לומר כזה דבר: בסוף יש הרבה מאוד דברים שצריך לעשות

אורית פרקש הכהן:  וזה נכון שצריך לעשות תחרות

אורית פרקש הכהן:  אבל אתה גם מכיר את הרקע שלי, אני הייתי רגולטורית של שוק מאוד לא תחרותי אחר, משק האנרגיה

אורית פרקש הכהן:  בסוף ברגע שאתה מתעסק בשוק כל כך ריכוזי, הממשלה כל עוד אין תחרות, היא חייבת להיכנס לאירועים של כשלי השוק, מה שנקרא, עם רגולציה, עם חקיקה

אורית פרקש הכהן:       אז אני לא מאמינה בפרסומות, אני לא מאמינה בפרסומות

אורית פרקש הכהן:  אותם זוגות צעירים, שקשה להם, שגם ככה מטרטרים בין הילדים לבין הזה

אורית פרקש הכהן:  אתה יודע, זה כמו להגיד נעשה פרסומות לבדוק את הפנסיות שלנו

אורית פרקש הכהן:  אני לא מאמינה רק בפרסומות

אורית פרקש הכהן:  אני חושבת שצריך לעשות כאן הכול מכל וכל וכל

אורית פרקש הכהן:  אני ברמה האישית, שר האוצר, חושבת שרווחי יתר זה לא הכלי המתאים לעניין הזה

אורית פרקש הכהן:  כי פשוט מאוד תראה, הכסף הזה הוא לא יחזור לאותו לקוח שיושב בבנק וניהל משא ומתן, אבל הבנקים לא באמת הסתכלו עליו, כי או שאין לו מספיק כסף בפיקדון

אורית פרקש הכהן:  בהתחלה הרי הם לא התייחסו ללקוחות שלא היה להם סכום מסוים בחשבון

אורית פרקש הכהן:  שלא יכלו לסגור את הכסף לסכום ארוך מסוים

אורית פרקש הכהן:       עכשיו, תחשוב על כל הצעירים היום שיש להם איזה כבשת רש בחשבון הבנק שלהם, הריבית על המשכנתאות כל כך גבוהה שהם לא יכולים לקחת הלוואות ולא יכולים גם לקנות דירות

אורית פרקש הכהן:  אז הם שמים את זה בבנק

אורית פרקש הכהן:  וזה לא בהכרח הכי מוחלשים

אורית פרקש הכהן:  זה מעמד הביניים של מדינת ישראל, זה הרבה מאוד זוגות צעירים

אורית פרקש הכהן:  רווחי היתר האלה, בסוף אני רוצה לומר לך גם מעולמות אחרים, שנייה, אני רק רוצה לסיים

בצלאל סמוטריץ': היום הבעיה בתמסורת זה הקצב שלה

בצלאל סמוטריץ':  בסוף מי שהיום ישים בבנק 100,000 שקלים ואם הוא לא קונה דירה, גם יותר, הוא יכול לקבל גם 4

בצלאל סמוטריץ': 5 ויותר

אורית פרקש הכהן: היום

אורית פרקש הכהן:  בינואר הם לא יכלו, בפברואר הם לא יכלו

בצלאל סמוטריץ': רגע, לכן אני אומר, - - - עכשיו היא לא רלוונטית

בצלאל סמוטריץ':  עוד פעם, הרי הבעיה שלנו עם התמסורת

רון כץ: לא, אבל הבעיה היא מה שהם משלמים, לא מה שהם מקבלים

רון כץ:  הבעיה היא במה שהם ישלמו, לא מה שהם יקבלו

רון כץ:  כי ההלוואה שלהם תהיה בהכרח הרבה יותר גדולה

רון כץ:  הם בחיים לא יוכלו להדביק את הריביות

משה גפני: תודה, תודה, תודה רבותיי

משה גפני:  כן?     

אורית פרקש הכהן: לכן אני רוצה רק לסיים, כי באמת אנחנו עוסקים בזה הרבה

משה גפני: תסיימי

אורית פרקש הכהן: רווחי היתר, הסיפור של רווחי היתר, פעם אחת הם לא יטפלו בלקוח הבודד, הספציפי, שבעצם מקופח על ידי בנק כזה או אחר

אורית פרקש הכהן:  ולא משנה באיזה רווח

משה גפני: אבל השר אמר שהוא מתכוון שהכסף הזה ילך אליהם

משה גפני:  אוקיי

אורית פרקש הכהן: דבר שני, אני רוצה להגיד לך מניסיון, שחוק רווחי יתר מייצר המון עיוותים

אורית פרקש הכהן:  הוא מעודד לנפח הוצאות על הבנקים, הוא ייצר כל מיני אינסנטיבים מאוד מעוותים, כדי שהנוסחה בסוף תצא שרווחי היתר יהיו הכי נמוכים

אורית פרקש הכהן:  אתה יודע שיש את קרן העושר ויש - - - יתר בנושא התשתיות

אורית פרקש הכהן:  אני לא חושבת שזה אותו עולם

אורית פרקש הכהן:       ולכן פה אני רק רוצה לומר לך, ובזה לסיים – כולנו כאן בוועדה מבקשים שהממשלה תעבוד

אורית פרקש הכהן:  אפשר לבדוק את כל הכלים, כדאי לקדם את הכול

אורית פרקש הכהן:  אבל צריך להגיד את האמת, אנחנו עכשיו פועלים טיפה מאוחר מידי

אורית פרקש הכהן:  מה שאנחנו רואים כרגע הוא בעיניי מאוד ברור

אורית פרקש הכהן:  הוא פועל כדי למנוע חקיקה

אורית פרקש הכהן:  יש הצעות חוק שמונחות כאן והועברו לוועדת שרים

אורית פרקש הכהן:  יש הצעת חוק גם שלי, שהיא ביחד עם יו"ר ועדת הכספים, עם ינון, עם כל חברי הוועדה, עם אוהד טל, שהיא מאוד מתונה

אורית פרקש הכהן:  וגם אם היום הריבית גבוהה, אולי היא לא תהיה גבוהה לעוד הרבה זמן

אורית פרקש הכהן:  אבל היא חייבת להיות בשולחן ולהיות מקודמת

אורית פרקש הכהן:  אני יודעת, דרך אגב, שאגף תקציבים לא פוסל אותה

אורית פרקש הכהן:  ויש בה משהו מתון

אורית פרקש הכהן:  היא מטילה על הנגיד לטפל באירוע הזה, לפי שיקול דעתו

אורית פרקש הכהן:      והיא אומרת עוד דבר, אדוני השר

אורית פרקש הכהן:  שלא יתכן שיהיו שיעורים מאוד גבוהים של כספים ששוכבים בחשבונות העו"ש בלי שום יתרה

אורית פרקש הכהן:  לטפל גם בריבית החובה

אורית פרקש הכהן:  אבל מה שמיוחד כאן זה שאומרים לנגיד אתה תקבע תמריצים וכללים לבנקים, איך לוודא שהם מגיעים אקטיבית לכל לקוח בלי לפגוע בשיקול דעתו של הנגיד

אורית פרקש הכהן:  ואני מאוד מאוד אשמח שנזכה פה לתמיכה שלך ואנחנו פה נתמוך בך בוועדה

בצלאל סמוטריץ': זו ההצעה - - -     

בצלאל סמוטריץ': לא, זו הצעה אחרת

משה גפני: תודה, תודה רבה אורית

משה גפני:  חבר הכנסת אלי דלל ואחריו חבר הכנסת ינון אזולאי

אליהו דלל: אני מאוד אודה לך אם תוכל לתת לי את אותו זמן שנתת גם לאורית

משה גפני: האמת שלא נתתי לה, היא לקחה

אליהו דלל: אה, היא לקחה

אליהו דלל:  אז שיהיה חצי מזה

משה גפני: בבקשה, אלי בבקשה

אליהו דלל: כבוד שר האוצר, אני מודה לך שהגעת לפה

אליהו דלל:  אני חייב לומר שבהיכרות בינינו, כשהיית שר התחבורה, אני חייב לציין את הנקודה הזאת, היית יעיל מאוד, נכנסת לנקודות, לבעיות, ומצאת לא מעט פתרונות עם החלטות קשות

אליהו דלל:  אני מצפה ממך גם היום, כשר האוצר, לעשות את אותם צעדים, כמובן לשמוע את הדברים ולהיות הרבה יותר החלטי

אליהו דלל:      אנחנו מדברים על משכנתאות

אליהו דלל:  אני הגשתי גם הצעת חוק שמדברת שניתן לתת נקודות זיכוי על חלק מהמשכנתאות, אמרת דברים מדויקים, אז לאותם זוגות צעירים, עד גבול מסוים של משכנתה, לדירה מסוימת, לזוגות צעירים שהם זכאי משרד השיכון, לתת להם נקודות זיכוי באופן מיידי

אליהו דלל:  ואפשר לעשות את זה בשנה, שנתיים או שלוש

אליהו דלל:  אבל המשכנתאות זה תוצאה של כשל שוק, אדוני שר האוצר, בנושא הדיור

אליהו דלל:  ופה הממשלה צריכה לעשות עבודה שונה לחלוטין ויצירתית, יותר ממה שהיא עשתה עד היום

אליהו דלל:  כולל בנושא של קבינט הדיור שבאו ואמרו נותנים 50,000 שקלים

אליהו דלל:  זה לעג לרש, אין דירות של 600,000 שקלים ואם יש זה רק במגזרים מסוימים

אליהו דלל:  אנחנו מדברים פה על כשל שוק של כמעט 14 שנים

אליהו דלל:       אנחנו צריכים לשנות את התפיסה

אליהו דלל:  עד היום כולם דיברו על הורדת מחירי הדיור

אליהו דלל:  אני רוצה לומר לך אדוני השר, קשה מאוד להוריד מחירי דיור, כי האינטרסים הם בדיוק הפוכים

אליהו דלל:  הבנקים לא רוצים להוריד, מסיבה פשוטה, יש להם משכנתאות ולא רוצים לפגוע גם בערבויות

אליהו דלל:  קבלנים מרוויחים אחוז מאותו מחיר דירה ואותו דבר גם משקיעים

אליהו דלל:  מי שיש לו דירה אחת או שתיים לא מעונין שמחיר הדירה יירד, כי זה השקעה שלו

אליהו דלל:  ואותו דבר לצערי גם נמצא בשלטון המקומי וגם לצערי גם בממשלה

אליהו דלל:  ולמה? כי הממשלה נהנית מהמיסים ומחיר הקרקעות של רמ"י ולצערי אנחנו לא פותרים את הבעיה

אליהו דלל:       לכן אם נשנה את התפיסה ונאמר שאנחנו רוצים למצוא פתרונות לזוגות צעירים – זאת צריכה להיות התפיסה

אליהו דלל:  כי למעלה מ-70% ממשקי הבית יש להם דירות

אליהו דלל:  ומי שאין לו דירה זה אותם צעירים, זוגות צעירים, שאם לא ניתן להם את הדבר הבסיסי, הם יעזבו למקומות אחרים

אליהו דלל:  ואנחנו רואים צעירים שמחפשים את מקום הדיור ואת התעסוקה במקום אחר לצערי

אליהו דלל:  ולכן, יש לי הצעה שהעליתי אותה, לצערי אני אומר, גם בפני ראש הממשלה לפני 13 שנים וגם בפני שר האוצר הקודם יאיר לפיד וגם לפני כחלון ואני מעלה את זה כרגע בפניך

אליהו דלל:       תפרידו את מחיר הדירה ממחיר הקרקע

אליהו דלל:  ואת זה אפשר לעשות

אליהו דלל:  כי היום 60% ממחיר הדירה זה קרקע ומיסוי

אליהו דלל:  ואם יבוא משרד האוצר יחד עם רמ"י, במכרזים, לא מדבר על הקרקעות הפרטיות

אליהו דלל:  במכרזים של רמ"י, שמוציאים מתחמים של 1,000 יחידות דיור

אליהו דלל:  יבואו ויגיד ש-15% או 20% מתוכם הולך למחיר קרקע בנפרד

אליהו דלל:  10% לשכירות או משהו כזה

אליהו דלל:  מה הכוונה? שבן אדם לוקח היום, קונה את הדירה

אליהו דלל:  במכרז עצמו שהקבלן ניגש מראש אומרים לו ש-20% זה לזוגות צעירים שמגיע להם וזכאים

אליהו דלל:  ובאותם 20% הוא מוכר להם את הדירה רק בעלות הבנייה

אליהו דלל:  עכשיו, מחיר הקרקע הוא ידוע, כי הוא קנה אותו מהמינהל, ואז מורידים את הקרקע

אליהו דלל:  ואתה נותן משכנתה, המדינה תיתן משכנתה לאותו זוג צעיר, שיתחילו את התשלום שלהם בעוד 15 ו-20 שנה

אליהו דלל:  אני זוכר כשהייתי סטודנט קיבלתי עזרה ממשרד החינוך

אליהו דלל:  את ההלוואה ללימודים וכל הלאה

אליהו דלל:  ואמרו לי תשלם את זה בעוד 10 שנים, עם הצמדה, בלי הצמדה, אני כבר לא זוכר

אליהו דלל:  המדינה יכולה לעשות את זה

אליהו דלל:  זה לא אומר שהמדינה תפסיד את הקרקע, כי הקרקע היא שלה

אליהו דלל:  זה לא אומר שהמדינה לא תגבה את הכסף הזה

אליהו דלל:  היא תגבה אותו בעוד 10 או 20 שנה ואולי היא תיתן אותו כמענק, אם יישארו בדירה הזאת 20 שנה

אליהו דלל:  למצוא את הפתרונות הנקודתיים לאותם זוגות צעירים שהם באמת נקרעים מהנטל

אליהו דלל:       ואם רוצים להוריד את הנושא של יוקר המחיה צריך להבין זו ה-נקודה

אליהו דלל:  כי היום כל משק בית, הנושא של הדיור מהווה, לא רוצה להגיד 30% או 40% או 50%, כל אחד

אליהו דלל:  כל אחד לפי ההכנסה שלו

אליהו דלל:  אבל זה הרבה מאוד כסף

אליהו דלל:  הרבה מאוד כסף

אליהו דלל:  וכל נושא ההגרלות זה על הכיפאק, אבל זה הגרלות

אליהו דלל:  ואי אפשר להתעסק עם הגרלות

אליהו דלל:  אז בואו נעשה מפעל הפיס בכל התחומים ובזה נגמור

אליהו דלל:  זה לא הגיוני

אליהו דלל:  צריך להיכנס לפתרון אמיתי, מוצדק, עם סיעור מוחות

אליהו דלל:  ויש הרבה מאוד מוחות במדינה הזאת

אליהו דלל:  ולא לחכות יותר

אליהו דלל:  אנחנו מדברים בעצם על כשל שוק שנמשך 15 שנה וזה המון

אליהו דלל:       דבר נוסף בקצרה

אליהו דלל:  נושא של מע"מ דיפרנציאלי

אליהו דלל:  אני יודע שיש קושי עם הנושא הזה של מע"מ בירקות ופירות, אני יודע גם איך לפתור אותו

אליהו דלל:  אבל לא יכול להיות שיש מע"מ על ביצים, על חלב, על לחם, אין מע"מ על ירקות

אליהו דלל:  אפשר לפתור את הבעיה הזאת ואני אגיד לך איך בהזדמנות

אליהו דלל:  אנחנו מעצמת אנרגיה בתחום המים והחשמל

אליהו דלל:  לא יכול להיות שמחיר החשמל הוא יחסית זול לאירופה, אבל הוא עדיין יקר בהתאם למשקי הבית

אליהו דלל:  יש לנו פה את השמש ויש לנו פה גז ולא יכול להיות שמחיר החשמל לא ירד

אליהו דלל:  כשמפעילים טורבינות בפחם או שלוקחים את מחיר החשמל על פי מדד של פחם, שזה לא כל כך הגיוני היום, אז לכן צריך להיכנס יותר פנימה ולבחון את זה

אליהו דלל:  אותו דבר עם המים

אליהו דלל:  יש לנו התפלה

אליהו דלל:  המחיר היום של המים הוא רבע מעלות, זאת אומרת הוא פי 4 מעלות ההתפלה

אליהו דלל:  צריך לבדוק את הדברים האלה יותר לעומק

אליהו דלל:  סליחה?     

אורית פרקש הכהן: חשמל לדעתי - - -     

אליהו דלל: לא חשוב

אליהו דלל:  אני אומר עוד פעם, אני לא מומחה, צריך לבחון את הדברים האלה יותר לעומק

אליהו דלל:  להיכנס בכלים יותר מדויקים, כמו שאתה יודע לעשות את זה

אליהו דלל:  כי אני יודע שאתה נכנסת לפרטים מדויקים בנושא של נתיב מתחלף

אליהו דלל:  תראה מה קורה היום בכביש החוף

אליהו דלל:  עוד שנתיים ייכנס נתיב מתחלף וזה דבר מדהים, שבעצם ישבנו יחד ועשינו את זה

אליהו דלל:  ולכן אני חושב שצריך לכנס פה יותר סיעור מוחות ולהיכנס לנקודות האלה, כי אנחנו נמשיך לדבר על זה ולהתבכיין על זה עוד שנה ושנתיים אם לא נמצא היום פתרונות לזוגות צעירים

משה גפני: תודה רבה

משה גפני:  ינון אזולאי ואחריו רון כץ

ינון אזולאי: תודה

ינון אזולאי:  האמת, אני מתלבט כמוהו לבקש ממך זמן דיבור כמו של אורית או של אלי דלל

ינון אזולאי:  אז אני אקח זמן אזולאי

ינון אזולאי:  זמן אזולאי, תאמין לי, זה הזמן הכי טוב

משה גפני: בכבוד, בבקשה

ינון אזולאי: טוב

ינון אזולאי:  קודם כל, אלי, אני רק במילה אחת, זה לא נושא הדיון, אבל אני כן אגיד על הדיור

ינון אזולאי:  אדוני השר, לגבי הדיור, אני יש לי דעה בגדול הכותרת לפרק את רמ"י, אנחנו פותרים הרבה בעיות

ינון אזולאי:  יש גם פירוט ויש גם כמה חוקים בעניין הזה

ינון אזולאי:  אני אשמח לעניין אותך בהם

אליהו דלל: תמיד ינון צנוע

ינון אזולאי: אני הולך משהו קטן, אתה יודע

ינון אזולאי:  לא רוצה ללכת על שינוי דרמטי, אתה יודע

ינון אזולאי:       דבר נוסף, הדבר שלשמו התכנסנו באמת, הבנקים

ינון אזולאי:  אז קודם כל, בנק ישראל נמצא פה, נכון?      

קריאה: לא

ינון אזולאי: לא

ינון אזולאי:  בנק דיסקונט נמצא פה? בנק פועלים נמצא פה?     

רון כץ: זה מה שרציתי להגיד גם

ינון אזולאי: בנק לאומי נמצא פה? כן

ינון אזולאי:  בנק פאגי או פועלי אגודת ישראל, נמצאים פה? יהב? בינלאומי, סליחה, נמצאים פה? רק תשימו לב, יאמר לזכותם של בנק לאומי, שעכשיו אני רואה אותו, כל פעם הוא נמצא פה, שאר הבנקים תמיד היו, בדרך כלל היו

ינון אזולאי:  היחידים שלא נמצאים זה בנק פועלים ובנק דיסקונט

ינון אזולאי:  הבנקים הגדולים, מצפצפים על כל העולם

ינון אזולאי:  אבל הם שולחים את איגוד הבנקים שיחטפו פה את האש

בצלאל סמוטריץ': דווקא דיסקונט הוא לא כל כך גדול, לאומי יותר גדול

ינון אזולאי: ולאומי פה בכל זאת

ינון אזולאי:  בסדר

ינון אזולאי:  אבל שני אלה מצפצפים עלינו

ינון אזולאי:  אני לא זוכר שהם היו, מלבד פעם אחת בנק דיסקונט היה פה באיזה שהוא, אני אפילו לא זוכר באיזה חוק זה היה

ינון אזולאי:  בתקנות

ינון אזולאי:  כן, כשניסו לגעת להם בזה, הזיזו להם את השמנת באשראי, אז הם פתאום באו וזעקו והם רצו שם כי נגעו בהם

ינון אזולאי:  כן, את האשראי, באחוזים שדיברנו, כן

ינון אזולאי:  בנק ישראל למה לא נמצא פה, אדוני יושב הראש?     

בצלאל סמוטריץ': יש להם החלטה ריבית, אז הם לא רוצים לבוא

ינון אזולאי: אני באמת, השר, מחילה

בצלאל סמוטריץ': אני חושב שהם היו צריכים להיות פה

משה גפני: ינון, אתה מתגעגע אליהם?     

ינון אזולאי: מאוד

ינון אזולאי:  אני אגיד לך למה, אני אסביר למה אני מתגעגע אליהם

ינון אזולאי:  כי הם מתגעגעים אליי

ינון אזולאי:  אתה יודע למה הם מתגעגעים אליי? אני אספר לכם

ינון אזולאי:  אני עליתי, אתה לא יודע מה קרה שבוע שעבר

ינון אזולאי:  אני, בגלל החוק שלי, הדולר עלה באחוז

ינון אזולאי:  מה אתם צוחקים? זו המציאות שקרתה

ינון אזולאי:  כשהחוק שלי הונח על השולחן, אני לא יודע מה אני עושה פה באמת

ינון אזולאי:  הדולר קפץ באחוז

ינון אזולאי:  שמעו, זה משהו, לא ידעתי שיש לי כאלה כוחות

ינון אזולאי:  אז מי שרוצה יועץ פיננסי אני עושה את זה בינתיים בחינם, כי אני לא יכול לעשות עבודה נוספת

רון כץ: תפנה לוועדה

ינון אזולאי: לוועדת האתיקה, אתה אומר

ינון אזולאי:  אני אגיש בקשה לוועדת האתיקה

רון כץ: תגיש בקשה

ינון אזולאי: כן, הבעיה שלי עם יושב הראש, הוא לא תמיד באותה דעה כמוני

ינון אזולאי:  אבל אני באמת לא מבין

ינון אזולאי:  הייתה, בגלל שהיא לא נמצאת פה אז אני גם לא אזכיר את שמה

ינון אזולאי:  הגשתי הצעת חוק

ינון אזולאי:  שלחתי קודם כל מה שנקרא, משהו קטן, לבדוק את מה קורה

ינון אזולאי:  הצעת חוק שלי נמצאת בריבית על העו"ש, נמצאת כבר הרבה זמן

ינון אזולאי:  וחיכיתי איתה

ינון אזולאי:  וכשהתחלנו לגעת בזה וקצת להעלות ולפמפם את זה, נגיד בנק ישראל אומר לא רוצה שיתערבו לי, הכול בסדר, אין בעיה, לא מתערבים לך

ינון אזולאי:  כשהתחלנו לפמפם את זה, יאמר לזכותם, הראשונים שקפצו, בנק לאומי

ינון אזולאי:  אני לא יודע אם אני מסכים על אחוז, לא אחוז, אבל הם הראשונים שבאו לפה, אפילו לא באו לפה, זה היה איזה דיון ואמרו שהעלו באחוז אחד עד 10,000 שקלים התחילו

ינון אזולאי:  עכשיו זה כבר עלה ליותר

ינון אזולאי:  אחר כך קרא, נגיד בנק ישראל קרא לכל הבנקים ועשה איתם ישיבה ואמר להם להעלות שצריך, כי אם לא, הוא לא רוצה להגיע למצב של חקיקה

ינון אזולאי:       אני סך הכול עזרתי לנגיד בנק ישראל

ינון אזולאי:  שמתי את החקיקה שלי על השולחן

ינון אזולאי:  התקשרו אליי מבנק ישראל והתחילו לדבר איתי

ינון אזולאי:  אמרתי להם חבר'ה, כלכלה אני לא מבין, פוליטיקה אני מבין

ינון אזולאי:  פרלמנטריות אני מבין, אי אפשר לחשוד בי שאני לא מבין

ינון אזולאי:  זה האקדח שיעזור לבנקים לבוא ולטפל בזה

ינון אזולאי:  והם לא היו זזים בלעדי זה

ינון אזולאי:  ואז התחילה התנועה

ינון אזולאי:  עכשיו, אמרו לי יש לנו בעיה שם

ינון אזולאי:  אחת הבעיות שבהסכמת שר האוצר, בלי לשאול את שר האוצר, מחילה מכבודו

ינון אזולאי:  אמרתי תעבירו את זה טרומי לא יהיה בהסכמת שר אוצר

ינון אזולאי:  אני אומר לכם, כל מה שתרצו, כבנק ישראל, כנגיד בנק ישראל, תעבירו את זה טרומית, רק אתכם אני מעביר את זה

ינון אזולאי:  מה שתבקשו

ינון אזולאי:  מה בנק ישראל מחזיר תשובה? הוא לא יכול על גדולים, אז הוא הולך לביבי, לראש הממשלה

ינון אזולאי:  הוא אומר מה אני אלך לינון אזולאי? אני אלך לנתניהו, נבקש ממנו

ינון אזולאי:  אז פתאום תוך כדי קפץ הדולר באחוז ואז כתבות ועשו את כל מה שצריך, כל מה שלא היה צריך לעשות

ינון אזולאי:  ומה קורה היום? הם לא נמצאים פה, כי הם לא סופרים אותנו

ינון אזולאי:  אבל זה הפנים בדיוק איך שהבנקים מסתכלים עלינו כלקוחות

ינון אזולאי:  איך הבנקים מסתכלים עלינו כחברי כנסת, כמחוקק

ינון אזולאי:  כי אם שבוע שעבר הייתי שם את זה טרומית הייתם רואים פה את כל המקום הזה פה מלא מהפקיד הכי גדול, מהמנכ"ל של הבנקים עד הזוטר של הבנקים

יצחק פינדרוס: אפילו בנק דיסקונט היה בא

ינון אזולאי: דיסקונט ופועלים ביחד, היו עושים שיתוף פעולה

ינון אזולאי:  אבל אני מתפלא על בנק ישראל, נגיד בנק ישראל שנתתי לו התחייבות

ינון אזולאי:  אני לא רוצה לחשוד בו שהיה לו אולי עניין להעיף את הדולר קצת עוד באיזה אחוז, להחליש את השקל

ינון אזולאי:  לא יודע

ינון אזולאי:  לא יודע

ינון אזולאי:  למה היית צריך לרוץ עם המכתב הזה? למה? לעשות איזה זעזוע? כולה טרומית

ינון אזולאי:  מה זה הצעה טרומית? מגיעה טרומית, עוברת

ינון אזולאי:  אתם יודעים כמה מסכת ייסורים אנחנו עוברים? אני עכשיו בוועדת כלכלה, יש לי הצעת חוק שהיום היא עוברת בשנייה ושלישית, חכו, אני עדיין לא רואה, אני פה, אני לא יודע מה עושים לי שם

ינון אזולאי:  אבל נמצאת כבר מהקדנציה הקודמת, מתחילת הקדנציה הקודמת

ינון אזולאי:  אז אני לא מבין מה, מה פתאום הוא רועד? מה קרה? הבנקים, אז מה קרה? אז הבנקים, נגענו להם בשמנת

ינון אזולאי:  מה קרה?      אדוני השר, אני אומר לך, זה לא רק אנשים שיש להם בעו"ש

ינון אזולאי:  אני דיברתי עם אנשים שיש להם 5,000, 10,000, 30,000, יש גם כאלה 300,000 בסדר? יכול להיות שהוא שם אותו עכשיו, הוא מכר דירה, הוא לא רוצה פיקדון יומי

ינון אזולאי:  זה לא משנה

ינון אזולאי:  הם צריכים להבין דבר אחד, אתה לוקח את זה, אז הם, מה הם מספרים לנו? הם לא משתמשים עם זה

ינון אזולאי:  אבל הם נותנים כנגד זה הם נותנים לא הלוואות, הם נותנים את החריגה, את המינוסים

ינון אזולאי:  אתה יודע כמה הם לוקחים על חריגה? 12%-13%

ינון אזולאי:  מה קרה?     

אורית פרקש הכהן: זה כבר ריבית שוק אפור היום

ינון אזולאי: שוק אפור הולך, אני מאמין שהיום כבר יהיה יותר טוב פה

ינון אזולאי:  לא יודע

ינון אזולאי:  אני אגיד לך, הבעיה של שוק אפור שהם באים מאיימים עליך

ינון אזולאי:  פה הם לא מאיימים, באים לוקחים לך את הבית

ינון אזולאי:  אבל לא חשוב

ינון אזולאי:  אני אומר לך, המציאות היא כואבת

ינון אזולאי:  וזה לא רק לאנשים שיש להם

ינון אזולאי:  קח דוגמה, ותמיד אני מביא את זה פה, הוראת קבע שחוזרת, הוראת קבע שחוזרת, משלמים עליה אולי 30 שקלים, 40 שקלים, תלוי

ינון אזולאי:  ואם הוראת הקבע 26 שקלים? גם אתה משלם את העמלה היותר גבוהה

ינון אזולאי:  למה? עכשיו, אני כמה פעמים דיברתי איתם על זה – לא עשו שינוי

ינון אזולאי:  החוק בדרך

ינון אזולאי:  בסדר? בטוח שיעשו שינוי

ינון אזולאי:  למה? ככה זה

ינון אזולאי:  כי כשאתה שם להם את החוק, זו הבעיה שלהם

ינון אזולאי:  כשאתה שם להם ואז מה יקרה? נגיד בנק ישראל ישלח מכתב לראש הממשלה ואז יחזרו מלא הוראות קבע

ינון אזולאי:  נראה לך זה נורמלי? לא, באמת

ינון אזולאי:       דבר אחרון

ינון אזולאי:  ובנק ישראל היה צריך לבוא היום לפה עם תשובה, הוא לא בא

ינון אזולאי:  פעם שעברה שאלנו, יש את חוק המושלך, זה צ'קים שללא כיסוי שעבר בקדנציה הקודמת

ינון אזולאי:  שאותו אדם שיש לו צ'ק שאין לו כיסוי מתקשרים אליו הבנק באותו יום ועד סוף היום הוא צריך להפקיד מזומן וזה לא חוזר לו וגם לא נמצא לו במאגר הצ'קים החוזרים

ינון אזולאי:  הוראות קבע למשל לא מתקשרים

ינון אזולאי:  וגם אם הפקדת בלי שהתקשרו זה חוזר

ינון אזולאי:  מה ההבדל? תכניסו גם את זה

ינון אזולאי:  בנק ישראל לא ידע לענות תשובה באותו זמן

ינון אזולאי:  ביקשתי שיחזרו עם תשובה

ינון אזולאי:  אז הם לא פה בשביל לא לענות

בצלאל סמוטריץ': החוק בדרך?     

ינון אזולאי: החוק כבר מונח

משה גפני: תודה רבה

משה גפני:  רון כץ

רון כץ: תודה רבה אדוני

בצלאל סמוטריץ': אין לי אלא להסכים עם דבריך וזה התפקיד שלנו

בצלאל סמוטריץ':  יש דברים שלי אסור לעשות ובשביל זה אתם פה

ינון אזולאי: לא, אני מסכים איתך

ינון אזולאי:  אבל אני מסתכל, באמת אני מסתכל על הדבר הזה, אתה מבין?     

בצלאל סמוטריץ': אני רק רוצה לומר - - -     

משה גפני: אוקיי, רבותיי

יצחק פינדרוס: הדבר הזה שבנק ישראל מבקש עצמאות והוא מתנהל לא בעצמאות, אלא בלי שום קשר לשוק

יצחק פינדרוס:  זה דבר שהוא מטריף

משה גפני: תודה

ינון אזולאי: לא יודע, לא, אולי לא היה לו את הכתובת שלי, של ינון אזולאי

משה גפני: ינון

משה גפני:  בבקשה רון

רון כץ: תודה רבה אדוני

רון כץ:  אני מצטרף לדברים של חבר הכנסת אזולאי

רון כץ:  אני חושב שנציגי הבנקים, אני גם אמרתי את זה בדיון בוועדת כלכלה, חייבים להיות בדיונים האלה

רון כץ:  יש איזה תחושה כאילו אנחנו מדברים לעצמנו

רון כץ:  הם שולחים את איגוד הבנקים בשביל לספוג את האש, אבל אתם לא אמורים לספוג את האש

רון כץ:  ואמרתי את זה גם בוועדת הכלכלה ואני אומר את זה גם בוועדת כספים

רון כץ:  ואנחנו עושים שני דיונים על זה, ועדת כלכלה בשבוע הבא

רון כץ:  ואני חושב שצורת ההתנהלות הזאת של זלזול בוועדת כספים וועדת כלכלה, ואני בטוח שזה קורה בעוד מקומות, היא הנורה האדומה הראשונה שאנחנו צריכים לראות לנגד עינינו

רון כץ:       וצריך להבין מה קרה פה

רון כץ:  רק אחרי שהבנקים הרוויחו יותר מ-10 מיליארד שקלים, ועם הלחץ הציבורי שלך אדוני היו"ר בוועדת כספים ושל ועדת כלכלה וועדת משנה לבנקים ופניות לאוצר ושכל מדינת ישראל כבר הרימה את כל הדגלים האדומים – אז נגיד בנק ישראל נזכר להגיד חבר'ה, מנכ"לי הבנקים, צריך לעשות מעשה

רון כץ:  אבל הוא לא אמר מה המעשה, הוא אמר צריך לעשות השתדלות

רון כץ:  זה לא נורמלי

רון כץ:  אי אפשר לצאת בהנחיה כללית כזאת שאומרת לבנקים חבר'ה, תראו איך אתם יכולים לעזור

רון כץ:  כי זה לא באינטרס שלהם לעזור, לתת ריבית על הכסף ששוכב בחשבון

רון כץ:  ואנחנו מבינים שהיום יש כבר יותר מ-500 מיליארד שקלים

רון כץ:  530 מיליארד שקלים, כסף של ישראלים שיושב בחשבון וסתם יושב

רון כץ:  עכשיו, זה לא שהוא סתם יושב

רון כץ:  הבנקים לוקחים את הכסף הזה, מפקידים אותו בבנק ישראל ומקבלים עליו ריבית

רון כץ:  וזה חלק מהרווחים האסטרונומים האלה

רון כץ:       ויש מה לעשות

רון כץ:  כי אפשר לחייב את הבנקים לתת ריבית יומית מתחדשת

רון כץ:  זו הוראה שאפשר להוציא

רון כץ:  ואפשר לחייב את הבנקים לפנות לכל מי שיש לו כסף בחשבון העו"ש ולהציע לו מה לעשות עם הכסף הזה

רון כץ:  ואפשר לעשות הרבה דברים

רון כץ:  ואני מסכים שהעצמאות של נגיד בנק ישראל היא הכרחית כדי לשמור על מערכת בנקאות תקינה

רון כץ:  אבל עם זכויות יש גם חובות

רון כץ:  ולא יכול להיות שאנחנו נמשיך לשבת פה בדיונים האלה, שלצערי נראים אותו דבר כבר ארבעה או חמישה שבועות ואנחנו עם אותם נוכחים

רון כץ:  ואף אחד לא יבוא ויגיד לנגיד בנק ישראל חבר'ה, מחר בבוקר אנחנו רוצים פעולות אופרטיביות

רון כץ:  לא יכול להיות שכסף סתם יישב בחשבון

רון כץ:  למי שיש כסף שסתם יושב בחשבון הוא נשחק

רון כץ:  עכשיו, מי שלקח משכנתה או הלוואה, שזה רוב הציבור הישראלי, לא יכול לגמור את החודש

רון כץ:  כי הריבית עולה בקצב מסחרר

רון כץ:  אתה לא מקבל כלום על הכסף שלך

רון כץ:  רוב האנשים, אתה צודק שאמרת, שר האוצר, תקועים באותו בנק שלהם, אז גם לא יודעים לעשות את המעבר הזה ולא יודעים איך למנף את מה שכן מגיע להם

רון כץ:       ולכן צריכים אתם

רון כץ:  צריכים אתכם שתתנו הנחיה מחר בבוקר לבנקים צרו קשר עם מי שיש לו כסף בחשבון

רון כץ:  תנו להם ריבית על הכסף שנמצא שם, שיכול להיסגר בכל יום

רון כץ:  ותעשו מעשה

רון כץ:  ובשביל זה אני פה, אני באמת בקריאה אמיתית בנושא הזה

רון כץ:  תודה רבה

משה גפני: תודה רבה

משה גפני:  אדוני השר, לפני שאתה משיב, אפילו בקצרה, אני רוצה להגיד לך, אני העברתי את החוק של עצמאות בנק ישראל

משה גפני:  אני העברתי את זה יחד עם החברים כאן

משה גפני:  ואנחנו נתנו לבנק ישראל כוח, שצריך לעשות אותו

משה גפני:  כיוון שצריך להילחם באינפלציה וצריך להילחם בדברים רבים וצריך את הוועדה המוניטרית ואת כל מה שנקבע לעניין

משה גפני:  אני מרגיש שאנחנו עשינו דבר שמנצלים אותו עכשיו, אני לא בטוח שכל הזמן לטובה

משה גפני:       המציאות הזאת שבה אנחנו צריכים פעם אחר פעם לעמוד מול הנושאים של מנהלי הבנקים, עם גיבוי של בנק ישראל

משה גפני:  שבאמת, מה שנאמר פה על ידי החברים הוא נכון

משה גפני:  ככל שאנחנו התקדמו עם העניין הזה, ואתה יודע, אני ישבתי אצלך בלשכה יחד עם המפקח על הבנקים, כדי למצוא פתרונות

משה גפני:  לא חיפשו פתרונות

משה גפני:  חיכו שיגישו חוקים

משה גפני:  וזה לא יהיה ככה

משה גפני:  אני אומר לך חבר הכנסת כץ, יש שוני בין מה שהיה לפני כמה שבועות לבין מה שיש עכשיו

משה גפני:  היום שר האוצר יושב עם נגיד בנק ישראל והוא אומר לו אתה צריך למצוא פתרון

משה גפני:  נגיד בנק ישראל קורא למנהלי הבנקים, אלה שלא באים בכלל לדיונים כאן

משה גפני:  שאנחנו מבקשים מהם לבוא, על החוק של החדשנות, שהם לא באו בכלל לישיבה הקודמת

משה גפני:  הם פשוט תולים תקוות שאם אנחנו נעשה איזה משהו קצת חריג הם ילכו לראש הממשלה

משה גפני:  ראש הממשלה לא יגיד לנו מה לעשות

משה גפני:  אנחנו נעשה דברים, מה שאנחנו חושבים שזה טובת העניין

משה גפני:  זה לא בסדר שהבנקים לא מגיעים כשהם מוזמנים, או שבנק ישראל מוזמן והוא לא מגיע

משה גפני:       אנחנו, בסופו של דבר תהיה פה התפוצצות של החקיקה

משה גפני:  אנחנו עד היום אחראים, אנחנו סומכים על שר האוצר שהוא עושה את העבודה

משה גפני:  אנחנו לא מתפרעים עם החקיקה

משה גפני:  יש דברים שאנחנו יודעים שזו חקיקה לא טובה, אבל המצב הוא לא טוב

משה גפני:  מרוויחים הון תועפות הבנקים ומי שמשלם את זה זה מי שנמצא במצב הכי קשה מבחינה כלכלית

משה גפני:  או אפילו מעמד הביניים

משה גפני:  לא פותרים את הבעיה הזאת

משה גפני:  אני חושב שאנחנו הגזמנו עם ההליכה הזאת לעצמאות בנק ישראל

משה גפני:  ואני תומך בעצמאות בנק ישראל ואני חושב שהם מנצלים את זה באופן שהיה אסור להם לנצל את זה

משה גפני:  יש ניצנים שהם עכשיו הולכים ומדברים עם מנהלי הבנקים

משה גפני:      לא נוכל לסבול את זה עד אין סוף

משה גפני:  אם המצב יהיה שאתה תצליח, ואנחנו מתפללים שתצליח, במלחמה ביוקר המחיה והורדת האינפלציה והמצב יהיה כזה

משה גפני:  אבל אם המצב ימשיך, שמדינת ישראל לוקחת חלק גדול מאלה שרוכשים דירות, היא לוקחת מהם את המיסוי על הקרקעות ומחיר המשכנתאות יעלה ואנשים יצטרכו לשלם כל כך הרבה כסף – אנחנו כל חברי הכנסת, כל חברי ועדת הכספים, מכל המפלגות, לא נוכל לעמוד מנגד

משה גפני:  אנחנו תולים תקוות

משה גפני:  אנחנו תולים תקוות בזה שתטפל בעניין הזה

משה גפני:  אנחנו תולים תקוות שתצליח במאבק על הדבר הכי חשוב שהוא באמת יוקר המחיה

משה גפני:  גם בנושא של הדיור

משה גפני:  בכלל יש פה איזה מן דבר כזה שאתה הולך לקנות דירה אתה משלם למדינה

משה גפני:  המדינה צריכה לסבסד לך את הדירה

משה גפני:  אתה משלם לדירה, אתה הולך לקנות דלק, אתה משלם גם כן למדינה

משה גפני:  אתה הולך לקנות כל דבר, פתאום יש לו בלו והיטלים והכול ולוקחים מזה כסף

משה גפני:  אני חושב שזה דבר לא נכון, בגלל שזה על פי רוב פוגע בחלשים

משה גפני:  החזקים יודעים להסתדר

משה גפני:       לכן אנחנו עומדים על הסף של חקיקה שתהיה חקיקה לא מבוקרת

משה גפני:  עכשיו, אני חבר בקואליציה, אני נושא פה בתפקיד

משה גפני:  אני נזהר, אני מחכה, אני ממתין

משה גפני:  לא עד אין סוף

משה גפני:  אני בסופו של דבר צריך לייצג את הציבור ששלח אותי

משה גפני:  והציבור ששלח אותי זה כל הציבור בישראל, שרוצה שתהיה לו אפשרות שתהיה לו קורת גג

משה גפני:  שתהיה לו אפשרות לקנות גבינה, חלב

משה גפני:  אותו אני צריך לייצג

משה גפני:  ואני אומר לממשלה כולה, שצריך להיזהר שאנחנו לא נעבור את הקו האדום

משה גפני:  אנחנו, חברי הכנסת, שיש לנו הרבה כוח ביד

משה גפני:  בגלל שבסופו של דבר כשהממשלה רוצה להעביר חוק היא צריכה לעשות את זה פה

משה גפני:  וכשמעבירים תקציב, מעבירים את זה אצלנו

משה גפני:  וכשיהיה מאבק שאנחנו נראה שאין לנו שום ברירה אחרת ואנחנו נהיה במצב של ייאוש, על הנושא הזה אנחנו נעשה את כל מה שאפשר לעשות

משה גפני:  אדוני השר, בבקשה

בצלאל סמוטריץ': רק למתעניינים, אני אמרתי שיש לי חוק בוועדת כלכלה

בצלאל סמוטריץ':  הוא עבר בשנייה ושלישית, אפילו שלא הייתי שם

בצלאל סמוטריץ':  אז שבנק ישראל ישמע שגם כשאני לא נמצא בוועדה, אפשר להעביר

רון כץ: אפרופו חלב, שר האוצר, החלטה טובה ונכונה שלך בימים האחרונים, לפתוח את שוק החלב

רון כץ:  הגיע הזמן שכבר מישהו יעשה את זה

בצלאל סמוטריץ': טוב, יושב הראש, תודה רבה

בצלאל סמוטריץ':  פתחתי ואני גם רוצה לסיים באמירה שאני חושב שלכנסת בכלל ולוועדת כספים יש תפקיד סופר חשוב בכלכלה

בצלאל סמוטריץ':  חבר הכנסת אזולאי תיאר קצת את הדינמיקה של התהליכים וכמו שאמרתי, גם אני זכיתי להיות בבית הזה

בצלאל סמוטריץ':  אני מניח שאני עוד אחזור אליו גם

בצלאל סמוטריץ':  ואני אומר לכם אל תפסיקו

בצלאל סמוטריץ':  אני אומר, נכון, באחריות, בסובלנות, בשיח, בדיאלוג, בשום פנים ואופן לא להראות

בצלאל סמוטריץ':       אגב, צריך לומר את זה, בדמוקרטיה זה תפקידה של הכנסת כמי שמפקח על הממשלה

בצלאל סמוטריץ':  ובהקשר הזה בנק ישראל הוא חלק מהממשלה

בצלאל סמוטריץ':  אז יש, מדברים הרבה על זה שיש איזה אינפלציה בתפקיד החקיקתי של הכנסת ופחות מידי בתפקיד הפיקוחי שלה

בצלאל סמוטריץ':  אני חושב שלכנסת יש תפקיד מכריע

בצלאל סמוטריץ':  והדבר הזה בסופו של דבר מניע תהליכים, גם אצלנו בממשלה, גם אצלי במשרד האוצר ובוודאי וודאי גם בבנק ישראל

בצלאל סמוטריץ':  לכן בעניין הזה אני אומר תמשיכו ואל תרפו

בצלאל סמוטריץ':  זה אחד

בצלאל סמוטריץ':       שתיים, הסוגייה, אין לי זמן עכשיו להתייחס לכל הסוגיות

בצלאל סמוטריץ':  אלי, דיור נושא בפני עצמו

בצלאל סמוטריץ':  אנחנו עסוקים בו, מגבשים עכשיו תוכנית מאוד מאוד גדולה

בצלאל סמוטריץ':  בסוף בסוף אני לא מסכים איתך

בצלאל סמוטריץ':  אנחנו צריכים להוריד מחירים

בצלאל סמוטריץ':  זה פונקציה של היצע וביקוש

בצלאל סמוטריץ':  באזורי פריפריה כבר אין בכלל שווי קרקע, אבל אנחנו הולכים להעמיק עכשיו סבסוד ולטפל באשראי של הקבלנים

בצלאל סמוטריץ':  האתגר הגדול שלנו זה לשמור על קצב תוכניות הבנייה שבין 70,000 ל-80,000 יחידות, מכרזי רמ"י, עסקאות שנסגרות והתחדשות עירונית

בצלאל סמוטריץ':  עוד כמה שנים כאלה והמחירים ירדו

בצלאל סמוטריץ':  זה האתגר הגדול

בצלאל סמוטריץ':  אגב, המחירים עכשיו כבר יורדים, אדוני יושב הראש, במה שנוגע למחירי דיור, וזה טוב

בצלאל סמוטריץ':  כמו שאמרתי, אני רק לא רוצה שירידת המחירים תוביל לירידה בהתחלות הבנייה ואז כאשר האינפלציה תירגע והריבית תרד והביקושים יעלו יפגעו היצע נמוך נקבל - - - של העלאת מחירים

בצלאל סמוטריץ':       אני רק אומר, אנחנו חייבים כממשלה לוודא שבעולם של ירידת מחירים נמשך קצב התחלות הבנייה הגבוה

בצלאל סמוטריץ':  אז כדי לשמור על ההיצע, יש סיכוי

בצלאל סמוטריץ':  אנחנו עובדים על זה

בצלאל סמוטריץ':  לא משנה, אני לא רוצה להיכנס לפרטים

בצלאל סמוטריץ':  אנחנו נציג בשבועות הקרובים, יחד עם משרד השיכון, יחד עם רמ"י, תוכנית דיור מאוד מאוד גדולה

בצלאל סמוטריץ':  אני מקווה היא תיתן מענה ותאפשר לשוק הזה להמשיך לעבוד

בצלאל סמוטריץ':       סוגיה של נקודות זיכוי, שגם אני שקלתי אותה, לנוטלי משכנתאות

בצלאל סמוטריץ':  אני רוצה להסביר את הבעייתיות

בצלאל סמוטריץ':  הרי מה היא בעצם אומרת? שמי שפר עליו גורלו ויש לו הורים שיכולים היו לתת לו הון עצמי ולעזור לו לרכוש דירה, אז הוא עכשיו מקבל מהמדינה נקודת זיכוי

בצלאל סמוטריץ':  ומי שלא שפר עליו גורלו ואין לו הון עצמי וחי בשכירות – הוא ימשיך לשלם עכשיו הרבה כסף שכירות רק בגלל שאין לו משכנתה ואז הפריים לא שינה לו את המחיר

בצלאל סמוטריץ':  לכן אנחנו מנסים לטפל בסוגיות האלה רוחבית

בצלאל סמוטריץ':  לכן אנחנו רוצים לתת נקודות זיכוי לכולם

בצלאל סמוטריץ':  ומנסים לתת שורה שלמה, אנחנו מגדילים עכשיו את מיזם הביטחון התזונתי, עבודה של חבר הכנסת אמסלם יחד עם השר מרגי

בצלאל סמוטריץ':  אנחנו מנסים לתת מענה לאוכלוסיות שזקוקות לזה

בצלאל סמוטריץ':  אנחנו מודעים לזה שהתקופה הזאת באופן טבעי, יש כאלה שהיא קשה להם יותר, יש כאלה שהיא קשה להם פחות

בצלאל סמוטריץ':  לאפיין את האוכלוסיות שצריכות ולשים שם כסף שלנו כדי לעזור להם

בצלאל סמוטריץ':  אני רק אומר, לא פשוט

בצלאל סמוטריץ':  זה היה רעיון שגם אני חשבתי עליו

בצלאל סמוטריץ':  אמרתי מצוין, יש ריביות גבוהות

בצלאל סמוטריץ':  יש, אגב, מדינות בעולם שמסבסדות את הריבית

בצלאל סמוטריץ':  אבל השאלה, שוב, למה אתה נותן למי שיש לו ולא למי שאין לו? ולכאורה הוא במעמד יותר חלש

בצלאל סמוטריץ':  כן? הרי ברור שגם כשאנחנו אומרים לתת למי שיש לו, הכוונה מי שהוא זכאי

בצלאל סמוטריץ':  כן? אותם אנשים זכאים, לא מי שקנה דירה בלא יודע, 7-8 שקלים שם בשדה דב

בצלאל סמוטריץ':  ועדיין, זה משאיר בחוץ את מי שאין לו ולא הצליח אפילו לייצר לעצמו את הדירה ואת ההון העצמי המינימלי כדי לרכוש דירה

בצלאל סמוטריץ':  לכן אנחנו מנסים לייצר פתרונות רוחב

בצלאל סמוטריץ':       אבל אני רוצה לסכם

בצלאל סמוטריץ':  באמת אין לי זמן, אני באיחור גדול כבר

בצלאל סמוטריץ':  אני מסכים עם האמירה, ואמרתי את זה גם בהתחלה

בצלאל סמוטריץ':  שכולנו, אני מוכן לקחת על זה אחריות גם בעצמי

בצלאל סמוטריץ':  בסוף הרי, כמו שיושב הראש הזכיר, יושב הראש ואני נפגשנו עם המפקח על הבנקים לפני, לדעתי יותר מארבעה חודשים

משה גפני: בתחילת הקדנציה

בצלאל סמוטריץ': בדיוק

בצלאל סמוטריץ':  ואז האמירה הייתה אנחנו לא כל כך רואים בעיה ונבדוק ונתחיל

בצלאל סמוטריץ':  אני אחר כך נפגשתי איתם עוד שלוש או ארבע פעמים

בצלאל סמוטריץ':  ולקח להם המון המון זמן להניע וזה בהחלט מתסכל

בצלאל סמוטריץ':  אבל כמו שאמר יושב הראש, אני חושב שיש עכשיו יותר נכונות וזה הרבה בזכות הלחץ

בצלאל סמוטריץ':  ולכן אני אומר לכם, אל תרפו את הלחץ

בצלאל סמוטריץ':  אל תרפו את הלחץ, זה תפקידכם

בצלאל סמוטריץ':       אני, אגב, שוב, בצעד, כבוד גדול והערכה גדולה ועבודה משותפת מצוינת שיש לי עם הנגיד

בצלאל סמוטריץ':  אני לא חושב שהוא צודק במכתבו לראש הממשלה, גם עניינית

בצלאל סמוטריץ':  לא כל דבר זה פגיעה בעצמאות הנגיד

בצלאל סמוטריץ':  עצמאות הנגיד היא במה שנוגע למדיניות המוניטרית, זה ניהול כמות הכסף והכלים שבנק ישראל מחזיק כדי לנהל את כמות הכסף

בצלאל סמוטריץ':  לא כל דבר הוא בעצמאות תחת בנק ישראל

בצלאל סמוטריץ':  ובוודאי ובוודאי מול הכנסת, שהיא הריבון

בצלאל סמוטריץ':       אז השיח הוא חשוב והדיאלוג הוא חשוב

בצלאל סמוטריץ':  ואני אומר עוד פעם, גם הכנסת חייבת ריסון, כי בסוף אנחנו פועלים באיזה מארג מאוד מורכב

משה גפני: אם אפשר לאפשר לו משפט, בגלל שהוא היה צריך לדבר משפט רק

אביחי אברהם בוארון: כן, רק משפט אחד

אביחי אברהם בוארון:  אני אגיע למסקנה, אדוני השר

אביחי אברהם בוארון:  התחושה היא שהבנק, במקום להגן על הציבור מגן על הבנקים

אביחי אברהם בוארון:  שנייה אחת

אביחי אברהם בוארון:  הנגיד, הנגיד

אביחי אברהם בוארון:  כיוון שאם הוא מתלונן לראש הממשלה על כך שבאים המחוקקים ומנסים לבצע איזה שהוא תהליך וליצור מכשירים שישפיעו על הריבית שהבנקים לוקחים, בעולם שהבנקים נהנים מהכנסות של ריבית של 72 מיליארד שקלים והוצאות של 22 מיליארד שקלים ושם הכסף הגדול – אז בוא נאיין את הכנסת

משה גפני: חבר הכנסת בוארון, זה היה הדיון שלנו

בצלאל סמוטריץ': לא, דיברנו על זה פה באריכות

בצלאל סמוטריץ':  דיברנו על זה פה באריכות ואנחנו בסוף רוצים איזונים

משה גפני: בסדר, טוב לו בוועדת הכספים

בצלאל סמוטריץ': אני אומר כך: אנחנו צריכים מצד אחד, כיוון שלכולנו, לכל יושבי הבית הזה, בכנסת ובממשלה, יש אחריות גדולה על אזרחי מדינת ישראל

בצלאל סמוטריץ':  ולכן אנחנו צריכים לא להרפות ולהפוך כל אבן וללחוץ ולדרוש

בצלאל סמוטריץ':  בצד השני אנחנו צריכים מאוד להיזהר מצעדים פופוליסטים, שגם אם הם נראים בשנייה ראשונה נכונים, תוצרי הלוואי שלהם, ונתתי פה כמה דוגמאות, חבר הכנסת בוארון, כשלא היית, עלולים להזיק יותר מאשר להועיל

בצלאל סמוטריץ':  וזו הבעיה

בצלאל סמוטריץ':  אנחנו בסוף בשוק משוכלל, זה לא אירוע קל

בצלאל סמוטריץ':  אתה תעשה צעד א' שהתוצאה שלו תהיה נניח שהבנקים לא יתנו עכשיו אשראי ללווים מסוכנים ופשוט לא יהיה אשראי במשק למי שהכי חייבים אותו

בצלאל סמוטריץ':       אז שוב, אתם תמשיכו ללחוץ, אנחנו נמשיך ללחוץ

אורית פרקש הכהן: לא רק ללחוץ, בואו נעבוד ביחד על החקיקה

בצלאל סמוטריץ': אני שותף לתחושה של יושב הראש שיש עכשיו איזה שינוי סוויץ' בחשיבה ואני מאוד מקווה שאנחנו נראה פעולות הרבה יותר נחושות והרבה יותר משמעותיות

בצלאל סמוטריץ':  אני, אגב, מוכן לעדכן אותך

בצלאל סמוטריץ':  אני לא יודע אם אני אבוא פשוט לפה, אבל אחרי הדיון הבא, כשיהיו לנו כבר יותר תובנות

משה גפני: בסדר

משה גפני:  אני אגיד לחברים, בסדר

בצלאל סמוטריץ': אני כמובן אעדכן אותך בצעדים שסיכמנו עליהם באופן מיידי

ינון אזולאי: אם יש לך בעיה איתו נגיש חוק, רק תגיד על מה

משה גפני: אדוני השר, תודה רבה לך

משה גפני:  היה דיון מאוד מעניין

יצחק פינדרוס: הרב גפני, נוסיף רק על מה שהוא אמר, על השינוי

יצחק פינדרוס:  למשל החוק שלי, שהיה כאילו נגד הבנקים

יצחק פינדרוס:  המפקח אישר את זה השבוע, בוועדת שרים

יצחק פינדרוס:  בנק ישראל הגיע להסכמה שהוא מוכן ללכת

ינון אזולאי: אז אני פעם הבאה אפנה אליך את הבעיה

בצלאל סמוטריץ': זו אפליה

בצלאל סמוטריץ':  זה שלך נתנו ולינון לא זו פשוט אפליה

משה גפני: תודה רבה אדוני השר

משה גפני:  תודה

משה גפני:  היה מאוד מעניין, תודה רבה לך

משה גפני:  אנחנו נמשיך את הדיון הזה, זה דיון שלא יסתיים היום

משה גפני:  תם ולא נשלם